text:
Nakundanye n’umusore habura icyumweru ngo dukore ubukwe mufata ari gusambana n’umukobwa w’inshuti yanjye magara, mubajije icyabimuteye ambwira ko kwihangana byari byamunaniye ko kandi nta bindi bisobanuro afite. Umukunzi utarashatse ko tumuvuga amazina, yatwandikiye ari mu Karere ka Nyaruguru, mu Ntara y’amajyepfo, agisha inama y’icyo yakora nyuma yo gufata uwo bari bagiye kurushinga ari kumuca inyuma. Mu ibaruwa ndende yatwandikiye ...Read More »
Gushaka Umukunzi
Umubano wa Rihanna na Jennifer Lopez wajemo agatotsi bapfa umugabo:INKURU>>
Nyuma y’amafoto ya Jennifer Lopez na Drake, bari mu cyumba mu munezero ndetse naho bigaragara basomana, ibi byakuruye ugufuha kwa Rihanna nawe wari umaze iminsi abanye neza n’uyu musore mbere yuko bashana. Mu kugaragaza ko byaba byamukoze ku mutima, Rihanna yivanye mu bakunzi ba Lopez kuri Instagram (unfollow), ibi bikaba byatangaje benshi mu gihe bari bazi ko byoroshye. Uku gufuha ...Read More »
Twakundanye imyaka ine turatandukana, ariko nyuma yo gusubirana uko tuvuganye arambwira ngo nimusure kandi ngo muraze ? “INAMA”
Mu kiganiro yasabye ko twamugira inama, yatangiye agira ati:Nitwa Ange Nakundanye n’umuhungu hashize imyaka ine turatandukana kuko hari ibyo tutumvikanagaho. Nyuma yo gutandukana twaje guhura turaganira turongera turakundana, ariko kuri ubu ibintu byose nsigaye mbona byarahindutse kuri we. Iyo mubwiye ko mukumbuye arambwira ngo ninze kumusura kandi ngo muraze.Mu minsi ishize bwo naramusuye nk’uko yabyifuzaga ndanarara ngirango wenda ndebe ko ...Read More »
Dore Ibisubizo Abakobwa Bagusubiza Mu Igihe babajijwe impamvu badashaka Abagabo REBA HANO
Mu buzima busanzwe hari impamvu zitandukanye zishobora gutuma abakobwa batinda gushaka abagabo, ariko iyo abenshi ubabajije impamvu, hari ibisubizo usanga bahurizaho cyane. Abakobwa bamwe baba bafite imyitwarire mibi, hari ababa bashira isoni, bagira amahane, banywa ibisindisha, bakomoka mu miryango ifite amateka mabi n’ibindi byinshi bishobora gutuma abahungu batabisukira. Ibyo ariko ba nyir’ubwite bo ntibashobora kubikubwiraho, ahubwo iyo ushatse kumenya impamvu ...Read More »
Ese koko gukundana bisobanuye kuryamana?? iyumvire ibyabaye kuri uyu mwana w’umukobwa>>
Muri iki gihe abakobwa n’abahungu usanga bitana ba mwana ku birebana n’urukundo, abahungu bamwe ati “abakobwa nta rukundo bagira“, abakobwa nabo ati “abahungu nta rukundo bagira”. Ese kwereka umuhungu cyangwa umukobwa ko umukunda n’uko mubanza gukorana imibonano mpuzabitsina?Umwari Carine afite imyaka 25 yarangije kaminuza afite n’akazi kamuhemba umushahara utubutse. Yakundanye n’umuhungu bize ku kigo kimwe mu mashuri yisumbuye, ariko nawe ...Read More »
Sobanukirwa n’ Ikintu Wakora Mu Igihe Usanze Umugabo wawe Afite Igitsina Kinini Kidasanzwe “SOMA INKURU”
Abagore benshi bakunda ibitsina bitari bito ariko bitari na binini cyane. Ni iki wakora rero mu gihe usanze umugabo wawe cyangwa umuhungu mukundana afite igitsina kinini ku buryo bigorana ko mwakorana imibonano mpuzabitsina? Lauren Streicher, ni umushakashatsi mu bijyanye n’imikorere y’imibonano mpuzabitsina, akaba n’umwanditsi w’ibitabo bitanga inama ku bafite ibibazo bitandukanye bifitanye isango n’iyubakwa ry’ingo cyangwa urukundo rwabo. Ymenyekanye cyane ...Read More »
Dore Ibintu Byafasha Abagore Ndetse n’ Abakobwa kwirinda kanseri ifata Amabere “REBA HANO”
Kanseri y’ibere iza mu myanya ya mbere muri kanseri zihitana benshi, ikaba ku isonga muri kanseri zibasira igitsina gore.Nubwo iyi kanseri ikunze kwibasira igitsina gore, ariko n’abagabo bashobora kuyirwara nubwo atari ku rwego ruri hejuru. Iravurwa igakira, iyo ikurikiranwe hakiri kare. Gusa ushobora kuyirinda ukurikije zimwe mu nama zikurikira. Ibintu 7 wakora mu kwirinda kanseri y’ibereImyitozo ngorora mubiriSport ni ingenzi ...Read More »
Musore nawe mugabo, sobanukirwa birusego n’urukundo rw’abakobwa bitewe n’imyaka yabo
Dore wowe musore/mugabo ibyo ukwiye kumenya ku rukundo n’abakobwa/abagore. Nubyirengagiza uzisanga uri mu gihombo. Nubiha agaciro bizagufasha gukora ikigereranyo cy’amahirwe ufite mu rukundo urimo cg ushaka kwinjiramo. (Gusa ibi bigaragara cyane ku bantu bajijutse nk’abanyamujyi, abasobanutse mu byo kubana n’abandi, intellectals naho abo mu byaro bo ushobora gusanga hari impinduka kubera imyumvire:) Icya mbere: abakobwa bari hagati y’imyaka 18 na ...Read More »
Musore Dore ibintu 10 abakobwa banga urunuka ku bahungu:REBA HANO>>
Waba uri umuhungu cyangwa umugabo uri mu rukundo ariko ukaba utinya ko umunsi umwe wazababaza umukunzi wawe? Dore bimwe mu bintu abagore n’abakobwa banga urunuka ukwiye kwitwararika mu mibanire yanyu kugira ngo uyirinde kuzamo agatotsi. 1. Abakobwa banga abahungu bakora ibintu biteye ishozi nko kuba wavuga cyangwa ugakora ibintu biteye isesemi igihe muri kumeza cyangwa se muri ahantu hari abantu ...Read More »
Mukobwa dore ibintu 5 ugomba kwirinda gukora ku gitsina cy’ umugabo wawe “INKURU IRAMBUYE”
Abashakanye bajya bagire ibihe byo gukina no kwinezeza mu rugo rwabo cyane cyane iyo biherereye mu cyumba cyabo cyangwa bagiye koga, muri uko gukina hari ubwo umunezero wabo ugera kure ku buryo hatabayeho kwirinda habaho kubangamirana mu buryo bukomeye. Iyi nkuru igizwe n’ibintu bitanu by’ingenzi abashakashatsi bemeza ko umugore wese aba agomba kwirinda gukora ku gitsina cy’umugabo we n’ubwo ...Read More »


c: text/html

text:
Nov 02, 2015 Nicodeme Nzahoyankuye Amadini 0
Nyuma y’aho abagize inteko nshingamategeko bemeje umushinga wo kuvana ijambo “Imana isumba byose” mu itegeko nshinga, byateje amagambo menshi hirya no hino mu baturage benshi bavuga ko iki gitekerezo cyaba cyarashyigikiwe n’intumwa za rubanda zitazi icyo Imana yakoreye abanyarwanda.
Mu kiganiro isange.com yagiranye na Museyeri Smaragde Mbonyintege kuri iki kibazo, yasubije ko Kiliziya Gatulika itumva impamvu abadapite bakwemeza uyu mushinga ku buryo batinyuka kuvana ijambo “Imana ishobora byose, Imana isumba byose” muri iri tegeko.
Yagize ati”Hariho ukwitiranya gukomeye ubuhakanamana n’ubulayiki ku banyarwanda. Uramutse ukuye ijambo Imana mu itegeko nshinga kandi uvuga ko uhagarariye abanyarwanda bagera kuri 90% bemera Imana, ubwo si bo waba uhagarariye. abanyarwanda ni abemeramana si abahakanamana! Imana ni iy’abanyarwanda hafi ya twese kuba rero turi muri Leta ya Kilayiki itegamiye ku idini si ukuvuga ko ari Le Lat Athee – Ihakana Imana. Nta mpamvu n’imwe mbona yo kuvana ijambo Imana mu itegeko nshinga”
Twabibutsa ko uyu mushinga woherejwe mu basenateri kugira ngo nabo bawutore mu minsi ya vuba.
happy wheels
Jan 22, 2017 0Share this on WhatsApp Mu Rwanda ubutiganyi si icyaha gihanirwa n’amategeko, gusa mu minsi ishize mu itangazamakuru no hirya no hino humvikanye inkuru y’ubuhamya bw’umukinnyi wa AS Kigali...
Jan 05, 2017 0
Dec 29, 2016 7
Jan 14, 2017 1Share this on WhatsApp Nyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0

robotstxt: allowed

filter: keep


text:
USA : Abafite umubyibuho ukabije ntibemerewe kujya muri Worship Teams kubera ko babuza Mwuka Wera gukora nkuko byakagombye kugenda !!
By ADMIN
2017-01-06 10:47:59 @rwandatoday
#Amakuru#Technology#Business#Entertainment
Itorero ry’i Oregon muri Leta Zunze Ubumwe Za Amerika , ryanenzwe cyane n’ibinyamakuru byo ku mbuga nkoranyambaga, bitewe n’amategeko ngenderwaho ryashyizeho; rimwe muri ayo mategeko rikaba rikumira abantu banini cyane kwinjira mu itsinda ryo kuramya no guhimbaza ku mpamvu yuko ngo abo babuza amavuta gutembera neza mu bantu.
Abayobozi b’iryo torero barishyizeho amategeko ngenderwa ho yo kuba wakwinjira muri Worship team, mu kiyamakuru cyabo kuri internet, ariko nyuma baza kuyakuraho babonye ko bimaze kuvugwaho cyane na benshi batangazwaga n’iryo tegeko. Ibyo ariko nubwo ari uko babigenje ntibyabujije ko hari abari bamaze gukoporora ayo mategeko.
Nkuko rero byagaragaye harimo itegeko rikumira abantu babyibushye cyane kwinjira muri worship team, hakaba harimo n’andi mategeko ya gipantekote nk’irivuga ko umuntu agomba kuba avuga mu ndimi nshya.
NTUCIKWE == Dore ibimenyetso 10 byakwereka ko ushobora kuba waranduye agakoko ka Sida
“Nta biro byinshi dushaka, ibiro byinshi ni ikintu abantu benshi barimo kurwanya muri iki gihe. Tugomba gufata urusengero rw’Imana neza, turya uko bikwiye “ Nguko uko iryo torero ryababuriraga.
Ikinyamakuru , Christian post cyagiye kuri urwo rusengero gishakashatse gukurikirana ngo kimenye neza iby’iyi nkuru, ariko igisubizo cyabonye n’icy’umwe mu bakristo b’iryo torero wabasubije ati “ Murakoze guhamagara ariko ntacyo mfite mbivugaho”
Muri ayo mategeko havuzwemo kandi ko abagize itsinda bagomba kwambara neza ariko ntibakabye ngo bambare ibyatuma abantu babarangarira. Havugwamo kandi ko nk’abantu bagaragarira abandi cyane bitewe no kujya imbere ku ruhimbi, uburyo bitwara uko basa ari ikintu kigomba kwitabwaho. Iryo torero rivuga kandi ko ushaka kurijyamo yemeranya naryo 100 ku 100 n’ayo mahame, bityo nk’umuntu munini cyane akaba agomba kubanza kujya gukora sports mu mazu yabigenewe, akazashobora kwinjira mu itsinda, ibiro by’ikirenga byaravuyeho.
Ngayo nguko !!!
Source : Christian post
Kwamamaza
Kanda kuri like ubundi ujye ubona amakuru yihuse kandi kugihe kuri Facebook
Facebook Comments
Tip! #RW
Julia Mukankusi and we others DotRW offering Web Hosting, VPS, Domain Name, Premium SEO, link building, web development and AdWords. Learn more about our services .


text:
Rwanda | Nyabihu: Nyuma y’umwanya babonye mu mihigo ya 2011-2012, basabwe kurushaho gukora neza kugira ngo bazarusheho kuza imbere ubutaha
Akarere ka Nyabihu kasabwe gushyiramo imbaraga kugira ngo kazarusheho kuza ku myanya myiza mu mihigo itaha Intara y’Iburengerazuba igizwe n’uturere 7 aritwo Nyamasheke, Rusizi, Ngororero, Rutsiro, More...
Imihigo si irushanwa, ni ugukorera ku ntego ngo abantu batere imbere
Egide Rugamba, umuyobozi ushinzwe igenamigambi muri MINALOC Abayobozi b’inzego z’ibanze barahamagarirwa kurangamira impinduka nziza n’iterambere ry’abaturage babatoye kurusha guhatanira More...


text:
Urwenya-Umukecuru Yashatse Kwiyahura
Umukecuru Yashatse Kwiyahura
Umukecuru w’imyaka 90 yashatse gupfa arabibura maze yigira inama yo kwiyahura. Umugabo we yari amaze imyaka 30 apfuye, asiga "pistolet" ye kuko yari umusirikare. Umukecuru rero yigiriye inama yo gufata ya "pistolet" ngo yirase mu mutima birangire. Hagati aho ariko ntiyari azi aho umutima we uherereye. Yigiriye inama yo guhamagara umwuzukuru we wari muganga amubaza aho umutima w'umuntu uba uherereye, undi amubwira kubara santimetero eshanu munsi y’ibere ry’ibumoso ; ati ’’ni ho umutima uba.” Umukecuru yarabaze maze arasa muri za santimetero nyine. Mu minota mike yajyanywe kwa muganga yakomeretse mu ivi ry’ibumoso kuko ibere rye ryagarukiraga hejuru
y’aho gato...
Shyiraho Igitekerezo!
Subscribe to: Post Comments (Atom)


text:
Korale The Warning Voice yo muri Kaminuza ya INILAK igeze kure itegura alubumu y’amashusho izashyira hanze vuba
Abantu benshi bavugako bigorana kwiga cyane cyane Kaminuza warangiza ukanakora n’ umurimo w’Imana, aribwo ubwo twasuraga Korale The Warning Voice ya CEP INILAK batuganirije batubwirako nubwo biba bitoroshye doreko bo biga nijoro, kwiga kandi bagatsinda neza amasomo yabo barangiza bakabona n’umwaya wo gukorera Imana baririmba.
Baptiste umwe mubayobozi biyi Kolare akaba yadutangarijeko buri munsi bagira akaruhuko k’iminota mirongo itatu, akaba ariho bapanga gahunda zabo zose bakitegura uko bakorera Imana kandi batanishe amasomo aba yabazanye.
The Warning Voice Choir - CEP INILAK, yavukiye mu muryango w’abanyeshuri b’aba Pantekote bita CEP mu magambo ahinnye biga muri Kaminuza ya INILAK, ikaba yaratangiye mu mwaka wa 2004, itangijwe n’abanyeshuri batatu basengera muri ADEPR, nyuba bagenda biyongera kugeza ubwo mu mwaka wa 2006 banayihaye izina rya The Warning Voice bisobanura mu magambo y’ikinyarwanda “Ijwi ry’imbuzi”, icyo gihe bakaba batarageraga no ku icumi.
Kurubu muri uyu mwaka wa 2014 iyi Korale The Warning Voice Choir - CEP INILAK ikaba igizwe n’abaririmbyi 62 kandi bose baboneka neza banakora. Zimwe mu ngendo z’ivugabutumwa yagiye ikora hakaba harimo izo bakoreye mu Mutara, izo bagiye bakorera mu matorero atandukanye mu mugi wa Kigali, nizo bagiye bakorera mu bigo by’amashuri bitandukanye harimo High School I Kabuga nahandi hatandukanye. Ubu ngo iyi Korale ikaba igeze kure itunganya amashusho y’indirimbo zabo iteganya gushyira hanze mu minsi iri imbere, iyi alubumu ikazaba ari amajwi n’amashusho kandi ikazaba iriho indirimbo 10.
Baptiste akaba yadutangarijeko iyi alubumu bazayita “Arahambaye”, zimwe muzindi ndirimbo zizaba ziriho hakaba harimo “Komera torero”, “Ibyiringiro” nizindi zitandukanye. Ngo umuhango wo kumurika no gushyira hanze iyi alubumu ukaba uzabera kuri ADEPR Kicukiro Shell ku cyumweru tariki ya 18/04/.2014. Andi makuru arambuye wiyi launching tukaba tuzakomeza kuyabakurikiranira.


text:
"Kuba intwari mu bigwari, kuba uw’umumaro mu mburamumaro kuba umunyamwuka mu banyamubiri" Birashoboka!
Ubwo Pawulo yari atakiba i Korinto, abaho bareberaga ibyaha by’ubusambanyi budasanzwe ariko bakananirwa gufata icyemezo, ariko nubwo Pawulo atari ahari, yafashe icyemezo mu Mwuka cyo gukura ikizira mw’itorero, 1Akorinto 5:3, kuko jyewe nubwo ntari kumwe na mwe mu mu mubiri nahoranye namwe mu mwuka.
Birashoboka ko wafata ibyemezo, mu mwuka aho abandi bacecetse nubwo waba udahari imbonankubone!
Ubwo Samweli yavukaga yarerewe mu muryango w’umutambyi ariko yari afite abahungu bibigoryi. 1sam 2:12
Nubwo yabaga mu rugo aho abitwa bakuru be, nta kiza yari kubigiraho ntibyabujije ko aba uw’umumaro kandi aba mu mburamumaro! Nubwo ijambo ry’Imana ryari ingume ariko Samweli we yarerekwaga kandi yavuganaga n’Imana,kandi yahoraga munzu y’Imana 1Sam3:1-3
Ibi byatumye Imana imubwirako izakora ikintu kidasanzwe, uzacyumva amatwi azacura injereri.1sam3:11
Birashoboka kuba umunyamwuka naho aho waba uba baba batubaha Imana.
Yosefu mu gihe cye nawe yabaye intwari aho yasobanuye inzozi.
Abandi bazinaniwe kandi aribo Umwami yizeraga. itang41:25
Kandi yashyizeho gahunda yo guhashya inzara mu gihugu cyose aba ukomeye.
Igihugu cyose kikarya kuko yagabuye itang41:37-43
Ese uzongera kuvuga ngo abo mubana,mukorana.
Musengana,muvukana,mwigana....nibo batuma utaba uwo Imana ishaka!
Sigaho kuzana impamvu Birashoboka ko waba Intwari,umuntu w’Umumaro kandi w’Umunyamwuka
Igihe niki. No Excuse!
Pastorviva.pcm@gmail.com Power of Change Ministries


text:
“Abayobozi n'abayoborwa, icyarimwe bakwiye gutinya imana yo yabaremye, kugira ngo amahoro arambye azabashe kugerwaho.”
Ibyo ni bimwe mu byo pasteur Safari Jean yatugejeho mu kiganiro cy'umuryango. Avuga ko, n'ubwo usanga hari ibyagezweho mu rwego rw'amahoro, bimwe mu byafasha Abanyarwanda n’Abarundi kurushaho kuyaharanira, ari ukuvugisha ukuri, kutabeshyerana, kwemera no gusaba imbabazi z'ibyaha umuntu yakoze.
Pasitoro Safari yongeyeho ko abayobozi na bo bakwiye gukomeza gutinya Imana, kandi bakamenya ko nibakora neza izabibahembera, ariko ko nibakora nabi izabahana.


text:
Garagaza Umunezero!
“Kuko ubwami bw’Imana atari ukurya no kunywa, ahubwo ari ubwo gukiranuka n’amahoro no kwishimira mu Mwuka Wera” (Abaroma 14:17).
Ese birashoboka kuzura umunezero igihe uri imbere y’ibigeragezo cyangwa
ibihe bikomeye? Cyane rwose! Na ndetse, nta gihe cyiza cyo kugaragaza umunezero w’Umwuka uri mu mutima wawe kurusha iyo uri imbere y’ibikurwanya. Waremwe n’Imana kugira ngo unezererwe ibihe byose. None rero, n’aho wahura n’ibigeragezo cyangwa ingorane zikomeye gute, garagaza umunezero mu Mwuka Wera; icyo ni ikimenyetso cy’ukwizera ufite mu Mwami.
Muri Yakobo 1:2-3 haravuga hati “…Mwemere ko ari iby’ibyishimo rwose nimugubwa gitumo n’ibibagerageza bitari bimwe; Mumenye yuko kugeragezwa ko kwizera kwanyu gutera kwihangana.” Ibi si ukuvuga ko tugomba kwishimira ibiturwanya byose, ahubwo bivuze ko unezererwa ukuzura amashimwe no guhimbaza Umwami n’ubwo biba bimeze bityo. Imyitwarire nk’iyo ikurura imbaraga z’ijuru zigakora kubwawe kandi bigatera ibikureba byose gutungana. Ibyawe ni ubutsinzi ibihe byose; ariko urufunguzo ni ukugumana umunezero, utitaye ku byaba biri kuba.
Iyo uramya Imana utitaye ku bibazo ushobora kuba uri guhura nabyo, uba ushimangira ko Usumba byose utuye muri wowe yamaze kuguha ubutsinzi. N’aho wakumva wishimye cyangwa utishimye, ugomba guhora iteka uririmbira Imana uyicurangira mu mutima wawe mu munezero, guhimbaza no gushima! Bibiliya itubwira ikintu gikomeye ku munezero muri Yesaya 12:3, iravuga iti “Nicyo gituma muzavomana ibyishimo mu mariba y’agakiza.”
Agakiza ni ukuvuga ibyiza byose byawe ufite muri Kristo Yesu – ubuzima buzira
umuze, gutera imbere, gutunganirwa, kujya mbere, kurindwa n’ibindi. Ijambo rivuga ko mu munezero uzavoma; ni ukuvuga ko mu munezero uzatera iyo migisha ikomeye ufite muri Kristo kwigaragaza. Bishimangira isano iri hagati y’ukwizera kwawe no kugira umunezero.
Iyemeze uyu mwaka ko nta kintu kizakwibira umunezero w’Imana uri mu mwuka wawe. Iyemeze ko uzanezerwa uko biri kose. Ibi ni ibya ngombwa kubera ko iyo
unezerewe hagati mu bigeragezo bigaragaza ukwizera ufite mu Mwami, ndetse n’ubushobozi bwe bwo kukurenza no kugutera kunesha icyo ari cyo cyose.
Isengesho
Data mwiza, ngushimiye ukubaho kwawe mu buzima bwanjye; urakoze kubwo kuzuza umutima wanjye umunezero, n’akanwa kanjye indirimbo! Umunezero w’Umwuka Wera uri mu mutima wanjye none, nywukugaragariza mu kukuramya no
kuguhimbaza, mu cyubahiro no gushima ububasha bwawe bwo kundenza ingorane z’ubuzima, mu Izina rya Yesu. Amen.
Gucengera Ijambo:
Zaburi 5:11; Zaburi 149:5-9
Pastor Anita


text:
Bamwe mu bagore bo mu karere ka Rusizi bahangayikishijwe bikomeye n’abagabo babo basigaye babaca ruhinga bakagurisha imitungo yiganjemo amasambu rwihishwa.
Abagore baganiriye n’Imvaho Nshya bagaragaje ko hari ubwo abagabo babo bagurisha imitungo y’urugo, bakazashiduka babwirwa ko iyo mitungo yagurishijwe.
Iki kibazo gikomeje guhangayikisha cyane abagore benshi mu murenge wa Nyabitekeri, mu karere ka Nyamasheke, bagifata nk’ihohoterwa rikomeye bagirirwa, bagasaba ubuyobozi bw’uyu murenge guhagurukira iyi ngeso mbi ishobora gukurura amakimbirane ashobora kugezano ku rupfu.
Ubwo Imvaho Nshya yageraga muri uyu murenge yahasanze abagore benshi bafite iki kibazo, abagabo na bo bakemeza ko gihari kandi gifite ubukana bukomeye.
Aba bavuga ko iki kibazo giterwa n’abagabo bamwe baba barataye ingo zabo, bagahindukira bakagurisha n’imitungo rwihishwa bakayisangira n’inshoreke, abagore b’isezerano batabizi kandi ari bo banabitse ibyangombwa by’ubutaka.
Hari bamwe mu bagore babimenya ngo bikaba imanza, bagatangira gusabwa kwishyura ayo mafaranga ngo basubizwe ibyabo cyangwa baterezwe cyamunara batazi igihe byagurishirijwe.
Mukamana Odile (amazina yahinduwe), utuye mu mudugudu wa Gikombe mu kagari ka Muyange, ni umwe mu bagore bahuye n’izi ngorane zikomeye.
Mu buhamya bwe avuga ko umugabo yagurishije isambu atabizi kandi barasezeranye byemewe n’amategeko ari na we ubitse icyangombwa cy’ubutaka, umugabo yigira mu mujyi wa Kigali undi agiye guca igiti mu ishyamba atungurwa no kubwirwa ko ishyamba acamo igiti atari irye biramuyobera.
Yagize ati “Umugabo twari dufitanye abana 7 afatamo bamwe arabashuka ngo nibagurisha azayabashyirira kuri SACCO bacuruze, abandi batabizi. Umwe mu bana yansinyiye ko nanjye mbyemeye, nagiye kwisanga mbwirwa n’abantu ntazi ko ntagomba kongera gukandagiza ikirenge mu ishyamba ryanjye biranyobera. Ikindi bakoze ni uko bagurishije amafaranga make bandika menshi ngo nimburana uwaguze azayanyishyuze nyabure kandi ni ko biri kugenda n’ubu ndacyayirukaho, ndayikubitirwaho, mbese nta mahoro mfite.”
Mugenzi we Mutesi Claudine (nawe amazina yahinduwe) utuye mu kagari ka Gikombe na we yagize ati “Umugabo dufitanye abana 9 yarabantanye ariko nagiye kumva numva ngo isambu yanyingigaga ngo tuyigurishe milyoni 3 nkamutsembera, yaragurishijwe mbimenya hashize amezi 2.
Nabonye abana bagiye kumfana nyigumamo ku ngufu none uwaguze arantera hejuru ngo nimwishyure amafaranga ye ntazi n’ayo yaguzwe, baravuga ko bazayiteza cyamunara ngasohokamo kandi sinzi igihe yagurishirijwe, abasinye n’aho byabereye.Abagore bo muri Nyabitekeri turahangayitse rwose Leta nidutabare.”
Pasiteri Nzeyimana Jean Damascène, utuye muri uyu murenge avuga ko iyi ngeso igenda ikura kandi iteza amakimbirane mu miryango, igaterwa n’abagabo bata abagore bakagurisha rwihishwa bakayajyana mu bagore bandi bakayatsemba.
Avuga ko hari aho usanga umugore yasigaranye n’abana ahangayikana, akabona bikwiye guhagarara hataragira abica abo bashakanye nk’uko babyumva ahandi.
Umunyamabanga nshingwabikorwa w’uyu murenge Uwimana Damas, avuga ko uwagurishije rwihishwa umutungo w’urugo akwiye kwihombera, yizeza kubikurikirana abagore babirenganiyemo bose bakarenganurwa.
Abaturage bo muri Nyamugari mu murenge wa Ndego mu karere ka Kayonza bavuga ko bakusanyije amafaranga arenga miliyoni 6 ngo babone amazi meza, ariko ngo barayategereza baraheba. Igitekerezo cyo (...)
Umuyobozi w’akarere ka Rwamagana Mbonyumuvunyi Radjab, arasaba abaturage batuye muri aka karere kwirinda gukongeza ingengabitekerezo ya Jenoside mu bana bato, ahubwo bakayikumira kugira ngo (...)
Nyuma y’uko mu minsi ishize abayobozi b’utugari n’abakozi babungirije, n’abanyamabanga nshingwabikorwa b’imirenge mu turere tugize intara y’Uburengerazuba bagiye basezera ku mirimo yabo, bamwe mu (...)
Ubuyobozi bw’akarere ka Nyamasheke buravuga ko buhangayikishijwe n’abantu badukanye ingeso mbi yo gutema inka z’abaturage. Ni nyuma y’aho mu murenge wa Bushenge, mu karere ka Nyamasheke, umuturage (...)
Bamwe mu baturage bubatse inzu z’icyitegererezo mu kagari ka Muhira mu murenge wa Rugerero mu karere ka Rubavu, baravuga ko bamaze amezi ane bategereje kwishyurwa amafaranga agera kuri miliyoni 3 (...)
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.


text:
Ku kwezi kwa 17 atwite yaciye agahigo ku isi
Wang Shi, Umushinwakazi, yagiye mu gitabo cy’abaciye uduhigo ku isi “Guinness World Record” kuko amaze amazi 17 atwite.
Iyi nkuru igaragara ku rubuga rwa internet http://en.people.cn/ kuri uyu wa 16 Kanama 2016, ivuga ko uyu mugore ukomoka mu Ntara ya Hanan yo Hagati “Central Hunan Province” mu Bushinzwa yatwise muri Gashyantare 2015, ariko amezi icyenda arangira m’Ugushyingo 2015 abaganga babona umwana atarageza igihe cyo kuvuka.
Uru rubuga ruvuga ko Wang amaze kubona ko igihe cyo kubyara gikomeje kurenga yafashe umwanzuro wo kuzajya ajya kwisuzumisha buri minsi hagati y’irindwi n’icumi, bigeze ku kwezi kwa cumi na kane (14) abaganga bagiye gufata icyemezo cyo kumubyaza bamubaze basanga umwana atarakura bihagije ku buryo yavuka.
Umugabo wa Wang agira ati “Abahanga bemeza ko hari abagore bashobora kugeza ku mezi 13 batwite, ariko ngo ntibari barigeze babona utwita amazi cumi n’arindwi, bakavuga ko batashobora gusobanura impamvu yabyo”.
Nubwo uwo mubyeyi ufite agahigo “Guinness World Record” ko kumara ayo mezi yose atwite, afite ubuzima bwiza, ubu umwana we arapima ibiro 3 n’amagarama 8, akaba avuga ko yiteguye kubyara bamubaze ku kwezi kwa 18.
Ibitekerezo ( 12 )
Olala! Uwiteka azamurengere!
Ehhh nibyo reka Abe umunyagahigo!
Mana we!ese ubwo na byo bibaho!Imana imufashe pe
Manawe Nange birantangajepe Ariko Ntakiba Imana Itakizi Mumfashe Tumusengere Nubwo Abashinwa Bakunda Bud Nitumwizerera Azabyaraneza Imana Imufashe
Twibuke ko Turin I vibe bidasanzwe
nibidasanzwe ariko birashoboka imbere y imana
Imana Imube hafi.
ibyobintu biratangaje kumaricyogihe cyose kandi agifite n’ubuzima byiza.Imana izamufashe azabyare neza.
wenda yararozwe
bishobokeko bamuroze! arko uwitekiman imurebe arakomerewe.
biteye ubwoba pe
Imana imube hafi bizatambuke neza


text:
Umuyobozi w’Akarere ka Rutsiro Wungirije ushinzwe Imibereho Myiza, Butasi Jean Herman, yabivuze mu gihe abayobozi b’ibigo nderabuzima byose byo muri aka karere bari mu mwiherero w’iminsi itatu mu rwego rwo kwisuzuma imikorere.
Muri uyu mwiherero watangiye ku wa Mbere tariki 20 Kamena 2016, bagarutse ku bantu bahabwa amata ariko bagashukwa, bakayagurisha.
Butasi yagize ati “Amata na SOSOMA bitangwa na Leta biba bigamije kurwanya imirire mibi. Iyo abana cyangwa ababyeyi batabonye ibyo bagenewe cyangwa bakabashuka bakabigurisha, nta gisubizo bitanga ahubwo byongera ibibazo. Abagura ibyo rero kuko bashuka ababifashe bitewe n’ubukene, tuzajya tubahana, ni umwanzuro twafashe.”
Yakomeje asaba abayobozi b’ibigo nderabuzima kujya babicunga neza kuko no muri bo, ngo hari ababihabwa ntibabifate neza bikangirirka. Ibizajya byangirika, ngo amavuriro azajya abyishyura.
Niringiyimana Eugene, Umuyobozi w’Ibitaro bya Murunda bikorana n’amavuriro yose ari muri Rutsiro, avuga ko hafashwe ingamba zikomeye ku buryo ngo gukurikirana abagenewe amata na SOSOMA byatangiye kandi ko bizanakomeza, abayahabwa ntibayagurishe.
Ati “Ni byo dukora umunsi ku munsi, duhora tubakangurira kutagurisha ayo mata. Dukangurira ababyeyi gutekera abana igikoma cya SOSOMA kandi tunasaba abo byagiriye akamaro kudufasha gukora ubukangurambaga mu baturage.”
Ibigo nderabuzima 18 n’Ibitaro bya Murunda, muri Rutsiro, bihuriye mu mwiherero kuva ku wa Mbere, tariki ya 20 kuzageza ku wa Gatatu tariki ya 22 Kamena 2016.
Mu byo baganiraho, harimo kunoza serivise zihabwa abarwayi, by’umwihariko hibandwa kuri gahunda yo kugabanya impfu z’abana bapfa bavuka n’ababyeyi bapfa babyara. Harimo kandi kunoza imicungire y’abakozi ndetse no kwishyura imyenda babereyemo farumasi y’akarere.


text:
Nyuma yuko tubagejejeho inkuru ikubiyemo ubuhamya bwatanzwe na bamwe mu bakristu bahanuriwe ubuhanuzi bw’ibinyoma n’abahanuzi bagamije kubakuramo amafaranga , umusomyi wa ibyishimo.com nawe yemeye gutanga ubuhamya bw’ibyamubayeho , nuko yaje kuvumbura ko abahanuzi bamuhanuriraga bari bagamije kumwaka amafaranga no kuzamusambanya mu bihe bitandukanye .
Mu ntambara y’amagambo yabaye hagafi ya Uwababyeyi Ange n’uwajyaga amuhanurira , hagaragayemo uburakari bukomeye kandi no kwemera icyaha k’uruhande rw’umuhanuzi ushinjwa guhinduranya imirongo ya telefone n’amajwi kugirango ubuhanuzi bwe bugire agaciro .
Bijya gutangira , Uwababyeyi Ange yatanze igitekerezo kigufi kigira kiti :” Njye nahuye nawe ( umuhanuzi ) arampanurira nyuma arambwira ngo Imana yamweretse ko ngomba kumubera umugore ahahahaha ) . ”
Muri ako kanya nta muntu numwe wari wamenye uwo uyu mukobwa yatungaga urutoki . Mu kanya gato nibwo haje umugabo witwa Ntahontuye Gervve avuga ko abahanuzi b’ibinyoma bahanura bagamije gushaka indonke mu bantu bariho ariko kandi atari bose .
Yagize ati :” Babaho gusa si bose , cyimwe nuko hari abasirikare n’imitwe yitwara gisirikare . Haribihumbi 7000 bitapfukamiye bayari ndababwira ukuri yuko mutacimanza gusa buri wese yirebeho ”
Nyuma yibyo Uwababyeyi Ange yagarutse yiyemeje gukanda ikibyimbye ngo kimeneke , niko kubwira Ntahontuye Gervve ko ariwe ubwe wamuhanuriye ubuhanuzi bwuzuyemo ibinyoma agamije kuzajya amakuramo amafaranga , yarangiza akazamugira umugore .
Ati :” Nawe Ntahontuye Gervve warambeshye ntugirengo narakwibagiwe , kabisa mwagiye muhanura ibintu koko biri ukuri ? narakugaye nuko utabimenye ese ubwo ko aruko narumunyeshuri ntuba waramazeho utwanjye ? warangize ngo nzane amafranga yituro ngo Imana ibohore ubuzima bwanjye ? ese Imana igurisha ibyayo ? warangiza ukajya umbwira ngo nzane amafranga ujye kuzana amazi I Rusizi ? ese iyo ujyayo niba ari Imana yari yakuntumyeho ko Imana yishimira abantu bayo ? kuri tel4ne ( telefone ) warangiza ngo ugiye kumpuza n’abahanuzi hanyuma ugahinduranya amajwi ? ese divorse warayibonye ? cyangwa wagirango nkubere umugore ? Mana ishobora byose Imana ijye ibabarira kuyibeshyera , ubu nararangije kwiga uzaze nguhe amafranga ushaka ho kuyaka mu buryo budasobanutse pe .”
Yongeyeho ati :” Umva njye uyu mugabo yarantangaje kbsa sinzi uko navuga nonese ibitambo Imana dusenga igurisha ibyayo ? Ubwo se Ntahontuye Gervve uraho uvuga kd nawe uri muribo ? ”
Ntahontuye Gervve amaze kubona ko ibintu bihinduye isura ntiyigeze avuga byinshi , ahubwo yavuze ijambo rimwe ryemeza ko ibyo yavuzweho aribyo ati :” Yego ndimo “.
Mu kiganiro yagiranye n’umunyamakuru wa ibyishimo.com kandi Uwababyeyi Ange yatanze ubuhamya bwe burambuye nuko yahuye na Ntahontuye Gervve , kugeza aho amubwira ko Imana imubwiye ko azakora ubukwe mu kwa karindwi nyamara bari muri Werurwe .
Ati :” Nitwa Uwababyeyi Ange , mu rugo ni ku Ruyenzi . Mu buhamya bwanjye nagirango mbwire abantu ko hariho ubuyobe buteye ubwoba burimo n’ubushukanyi . Uko byatangiye nigaga muri university muri 2015 UNILAK Nyanza campus , hari n’ijoro sinibuka umunsi neza , abagabo babiri bari barikwigisha kuri radio umucyo , uwo nibuka amazina yitwa Ntahontuye Gerve uwundi barikumwe simwibuka . Bari barigusengera abantu baboshywe na karande zo mumiryango , nuko batanga numero yo koherezaho message ( ubutumwa bugufi ) bw’abafite ibibazo bakeneye gusengerwa , mfata telephone yanjye nohereza message nkuko babisabye nuko bukeye mbona umuntu arampamagaye kuri telephone yanjye akoresheje tigo .
Nuko ndamwitaba arambwira ati: ‘ witwa Ange ? nti yego ati Imana yakunyeretseho kufite Ubukwe mukwa 7/2015 ariko mbigiraho ikibazo kandi yabimbwiye turi mukwa 3 ( Werurwe ) ndavuga nti Ubukwe bwamezi ane asigaye ntibubaho nuko arakomeza arambwira ngo Imana yamwetetse bandoze nanjye nti mw’izina rya Yesu . ariko sinabitindaho cyane nuko ahita ambwira ati ibyo byose kugirango byemere nuko ugomba kuzaza Kigali tukabonana nkagukorera deliverance , nuko ndemera ndatega mva ku ishuri .
Twahuriye Karuruma sinibuka neza , nsanga bari gusengera mu rugo mbere yuko ninjira muri urwo rugo yarambwiyengo nimbanze nzane amafranga mfite yituro ryuko nahageze Imana irahita ibikora . Ndamubwira nti rero ndacyari umunyeshuri ntakazi ndagira nti cyakora mfite 2000 frw gusa ngirango ntayemera ahita ayafata arayabika.
Ni gute Ntahontuye Gervve yatangiye gutekera imitwe uyu mukobwa kugeza ubwo azajya amwaka amafaranga urusorongo ?
Uwababyeyi Ange yakomeje atangariza ibyishimo.com ati :” Ntibyarangiriye aho , navuye aho ngaho nsubira Nyanza ku ishuri , akajya akomeza akampamagara ambwira ibyo Imana yamuntumyeho , rimwe akambwira ngo umugore we yaramunaniye ngo none araye aryamye mu ntebe ngo kandi yanaburaye , nuko nkamwoherereza nka 5,000 mu bushobozi bwa kinyeshuri nawe urabizi , nuko hashira iminsi nabwo ati ‘ nta shuka mfite yo kwiyorosa ‘ ndamubwira nti ‘ nza guha muyo nkoresha ku ishuri ‘ , Nyuma na none arambwira ngo ninshake ticket izamugeza Rusizi kujya kuzanayo amazi azampumanura ndamubaza ngo ticket ni angahe ? arambwira ngo byibuze nka 20,000 frw , numvise bimaze kundenga ndamubwira nti rero niba ari Imana yakuntumye ho , iranzi n’ubundi uko kumpumanya Imana izabinkiza ntarinze gutanga amafaranga kuko iby’Imana ntibigurishwa , ahita asa nugize reaction ndamureka.
Hashize Iminsi nabwo arambwira ngo Imana yamweretse nabaye umugore we ndaseka cyaneeee , arangije arambwira ati ‘ sinzi niba ndikuvangirwa ‘ ati ‘ ariko nabibonye mu nzozi ‘ . Mpita musubiza nti ‘ ese ko ufite umugore uranshakaho iki ? ahita ambwirango uwo mugore we yigize indaya , nsubiye inyuma gato nibutse ko yari yarampanuriye ubukwe mukwa 7 kandi ibyo byose yabimbwiye habura amezi abiri kandi nta fiance narimfite pe wafatikaga ‘.
Nuko nyuma nibwo nabonyeko ari umubeshyi ( umuhanuzi w’ibinyoma ushaka kuzajya ankuramo amafaranga ) ndamureka , atuma tigo yanjye nyijugunya burundu . Ariko nsubiye inyuma yajyaga ampamagara mugitondo cya kare ngo avuye gusenga , arangije akambwira ngo hari numero izampamagara ngo nzayitabe Imana niko yamubwiye . Kumbi numero yanjye yari yayihaye undi mutekamutwe nkawe akampanurira ambwirako Gerve ariwe mugabo wanjye , nuko nkabyikiriza ariko nari nararangije kubavumbura bose. ”
Mu nama Uwababyeyi Ange yahaye abasoma ubu buhamya bwe avuga ibyamubayeho , yasabye abantu kurushaho kuba maso . Ati :” Ndangije ngira Inama ababasha gusoma ubu buhamya bwanjye ko bakwiye kuba maso , turi mu minsi ya nyuma y’ubuhanuzi burimo kubeshya , tujye tuba maso Murakoze. ”
Ntucikwe !! Horana natwe ukanda hano like kuri page yacu ya Facebook, Twitter na Youtube ukande subscribed kugirango umenye amakuru agezweho buri kanya unareba amavidewo y’indirimbo zihimbaza Imana , n’ibiganiro by’abakozi b’Imana ugezwaho na Ibyishimo.com.
Rene Hubert
51,270 total views, 1 views today


text:
Amadini y'iki gihe aba yishakira imibereho.Nta Pastor udahembwa umushahara wa buri kwezi.Baramutse batabonye amafranga,nta n'umwe mwakongera kubona.Umukristu nyawe ni umuntu wigana YESU KRISTU n'abigishwa be.Abantu ntabwo bazi ko hari amategeko menshi ari muli BIBLE atareba abakristu.Urugero,imana yasabye Abayisirayeri GUKEBWA (gusiramurwa),ndetse ivuga ko utazakebwa bazamwica (Itangiriro 17:14).Ni muri urwo rwego imana yasabye ABISIRAYERI gutanga ICYACUMI bagiha abantu bitwaga ABALEWI,kubera impamvu dusoma muli Kubara/Numbers 18:21,24.YESU na PAWULO basabye abantu bose bakorera imana kubikora ku buntu.Bisome muli Matayo 10:8 na Ibyakozwe 20:33.Ikikubwira abakozi b'imana nyabo,nuko uzababona mu mihanda babwiriza ku buntu nkuko YESU n'Abigishwa be babigenzaga.Iyo wahaga amafranga Abigishwa ba YESU,barakubwiraga bati widuha amafranga kuko turimo gukora umurimo w'imana.Soma Ibyakozwe 8:18-21.Nubwo birirwaga mu nzira babwiriza,bashakaga icyo bakora cyindi kugirango babeho.Urugero,PAWULO yabohaga amahema akagurisha,bugacya ajya mu muhanda kubwiriza ku buntu.Soma Ibyakozwe 18:3.Aba bita abayoboke babo IBICUCU,ntabwo baba bakorera imana.Bible ivuga ko baba bakorera inda zabo (Abaroma 16:18).Nta na rimwe uzababona mu mihanda babwiriza nkuko YESU yabigenzaga.Baza mu nsengero zabo baje gutwara icyacumi gusa.Bible ivuga ko bakoresha "AKARIMI keza"( na za KORALI) kugirango bakurure abantu babazanire icyacumi (Romans 16:18).Aho gushukwa n'amadini y'iki gihe,mujye mwumva bariya bantu babwiriza mu mihanda .Uzababwirwa nuko baba ari babiri buli gihe.Unkeneye wakandika telefone yawe nkaguhamagara.
HEKARU EUGENE - 8/01/2017 saa 16:26


text:
Sep 01, 2016 admin Andi makuru 0
Ibi sinjye ubivuga bifite aho bikomoka nkuko uza kubibona ku muhero w’uyu mwandiko.
“ …Kuko Uwiteka Imana yawe ndi Imana ifuha, mpora abana gukiranirwa kwa ba Se , nkageza ku buzukuruza n’ubuvivi bw’abanyanga, nkababarira abankunda bakitondera amategeko yanjye, nkageza ku buzukuruza babo b’ibihe igihumbi.”, Kuva 20: 5-6
Uyu munsi nshimishijwe no kubagezaho itandukanyirizo riboneka hagati y’igisekuruza (Urubyaro) gikomoka ku bantu bashakanye batemera Imana, n’ikindi gikomoka ku rushako (marriage, union) hagati y’abantu bayemera. Iri tandukanyirizo riraturuka ku bushakashatsi bwakozwe hagati y’imiryango ibiri, uwa Max Jules utaremeraga Imana, (Umuhakanyi wari icyamamare), na Jonathan Edward ( Umuvugabutumwa w’icyamamare).
Max Jules yabaye mu buzima butemera Imana, yaje kurongora umugore nawe w’umuhakanyi. Dore urubyaro rwakomotse kuri urwo rushako:
Abantu 310 babakomokaho bapfuye ari abakene.
150 babaye abagizi ba nabi (criminels),7 babaye abicanyi; 100 babaye abasinzi; Abarenze icya kabili b’abagore babaye indaya
Abamukomokaho 540 bazwi batumye Leta Zunze Ubumwe Za Amerika zibatangaho akayabo ka 1.250.000 dollars
Jonathan Edward ( Umubwirizabutumwa bwa Yesu, w’icyamamare), yabayeho mu gihe kimwe na Max Jules. Yashakanye n’umukobwa w’Umukristokazi. Hakozwe ubushakashatsi ku bamukomokaho 1394.
13 babaye abayobozi n’abafasha b’abayozi ba za Kaminuza ;63 babaye abarimu ba za kaminuza;3 babaye aba senateri muri USA, 30 baba abacamanza, 100 baba ba avoka, 60 baba abaganga, 75 baba ba aba ofisiye( abakuru mu ngabo) zirwanira ku butaka no mu mazi; 100 baba abavugabutumwa, 60 baba abanditsi b’ibitabo bazwi; 1 aba vice president wa USA; 80 baba abakozi ba leta mu mirimo itandukanye 295 bari barabonye licence zabo mu mashuri, bamwe baba Aba Guverineri, Abandi baba ba Ambasaderi ba USA mu mahanga. Muri aba bose ntawe Leta yigeze itangaho ifaranga.
(Ibi byavuye mu gitabo, Meat for Men, cya L. Ravenhill). Niba ushaka kuba wabera abazagukomokaho umugisha, byaba byiza uhindukiriye Imana bicyitwa Uyu munsi. Keretse wibereye nka wa Mwami Hezekiya, uvugwa muri Bibiliya, umuhanuzi yahanuriye ko abana be bazajyanwa mu bunyago,bakagirwa inkone I Babuloni; agasubiza aya magambo ngo: “ Ijambo ry’Uwiteka avuze ni ryiza…Kuko haza ba amahoro n’iby’ukuri nkiriho.”Yesaya 39:8, cyangwa se Mobutu ngo wajyaga avuga ngo “ Apres moi, le chaos”, bivuga ngo nyuma ye ni akavuyo, atitaye ku bizaza hanyumaye.Leta nayo ishyire agatege ishyigikire Ubukristo nkuko byagaragaye ko ntacyo itakaza kuri bo ahubwo yunguka. Amen.
Adolphe MITALI.
happy wheels
Jan 22, 2017 0Share this on WhatsAppMu Rwanda ubutiganyi si icyaha gihanirwa n’amategeko, gusa mu minsi ishize mu itangazamakuru no hirya no hino humvikanye inkuru y’ubuhamya bw’umukinnyi wa AS Kigali...
Jan 05, 2017 0
Dec 29, 2016 7
Jan 14, 2017 1Share this on WhatsAppNyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0


text:
Abaturage barema isoko rya Ntenyo riri mu murenge wa Byimana, akarere ka Ruhango baravuga ko umwaka wose ushize bubakiwe isoko ariko ngo bakaba bagihura n’ikibazo kitoroshye cyo kutagira ubwiherero hafi y’isoko.
Mu kwezi kwa Kamena mu mwaka wa 2015 ni bwo abaturage bo mu murenge wa Byimana, batangiye gukoresha aho bubakiwe isoko rya Ntenyo nyuma y’aho hari hashize igihe kinini bacuririza hasi ku mbuga.
N’ubwo aba baturage bubakiwe isoko ryiza, umwe mu baturage baganirye na Makuruki.rw yatangaje ko bahangayikishijwe no kuba nta bwiherero iri soko rifite dore ko ushatse kwiherera atabarwa n’ingo zituye hafi y’isoko bitaba ibyo agashaka igihuru yikingaho, ibintu bavuga ko bihateza umwanda.
Yagize ati “ ubwiherero bw’isoko kirahangayikishije kuko ubu nshatse kwiherera nareba urugo rw’umushuti wanjye utuye hano hafi ariko nk’utamufite we ashaka nk’agashyamba yikingamo akabirangiza.”
Umuyobozi w’umurenge wa Byimana, Nahayo Jean Marie, avuga ko ubwiherero bw’iri soko rya Ntenyo bwatindijwe no kubura ikibanza cyo kubwubakamo kuko abari babifite bose bacaga amafaranga arenze ubushobozi bw’umurenge.
Yagize ati “havutsemo ikibazo cyo kubona ibibanza kuko ababifite baduciye amafaranga arenga ayari yateganijwe mu ngingo y’imari yo kugura ibanza.”
Nahayo Jean Marie avuga kandi ko n’abafite ibibanza bagiye babananiza dore ko n’umucuruzi witwa simoni wari wabemereye ikibanza ngo yabasabye ko bamuha umusozi wose na we akabaguranira aho kubaka ubwiherero ibintu avuga ko byari kuba ari ugusesagura umuntungo wa Leta.
Umuyobozi w’umurenge wa Byimana avuga ko iki kibazo bakigejeje ku buyobozi bw’akarere ka Ruhango bagasaba kongera ingengo y’Imari yo kugura icyo kibanza ku buryo ngo mu mwaka utaha w’ingengo y’imari wa 2016-2017 iki kibazo kizakemuka.
Yagize ati “amafaranga twari twateguye ni make ugeraranije n’ayo baduca, ubwo rero tuzatangira ingengo y’imari ya 2016-2017 mu kwezi kwa 7, tuzabishyiramo rero kugira ngo tubashe kukigura, twumvikanye n’umubozi w’akarere ko twongeramo amafaranga.”
Iri soko rya Ntenyo rihuriramo abaturage baturutse mu mirenge ya Mbuye, Byimana na Ruhango yose yo mu karere ka Ruhango ndetse n’abandi baturutse mu karere ka Muhanga mu murenge wa Shyogwe.


text:
Minisitiri w’Ubutegetsi bw’Igihugu Francis Kaboneka, yasabye urubyiruko kutirukira gukira vuba mu byo batavunikiye, bakirinda iby’ubusa kuko ubutunzi umuntu ageraho atabukoreye butaramba.
Ubwo Minisitiri w’Ubutegetsi bw’Igihugu yasuraga urubyiruko Gatolika rusaga 3000 rwari mu ihuriro i Rwamagana, yabibukije ko bagomba guha agaciro umurimo kandi bakawukora bawukunze mu rwego rwo gufatanya n’abandi banyarwanda kubaka igihugu.
Ati “Kuri ubu dufite urubyiruko rwica ababyeyi babaziza imitungo, ukumva mugitondo ngo umwana yishe umubyeyi kandi ari we wenyine afite, mwirinde gushaka gukira vuba mutavunitse, mwirinde iby’ubusa kuko iby’ubusa ntibiramba.”
Bamwe mu rubyiruko baganiriye n’Imvaho Nshya, bemeza ko hari bagenzi babo badashaka gukora kandi bashaka gukira vuba, nk’uko bivugwa na Ganza Kevin waturutse mu karere ka Gasabo.
Yagize ati “Ubu hari amazu yateye ya betingi kandi ayo mazu usanga yuzuyemo urubyiruko nta n’umwe ushaka gukora, hari n’abava mu ishuri cyangwa akiga atekereza kujyayo, buri wese aba ashaka gukira vuba ahubwo twasaba Leta ko yadufasha bakareba ukundi babigenza kuko iriya mikino y’urusimbi yangije abana benshi.”
Uwamurera Fiona wari waturutse mu karere ka Kayonza, yemeza ko hari abanga gukora bitwaje imitungo iwabo bafite, ibi nabyo akabibona nk’ubuyobe.
Yagize ati “Hari abana muba mwigana ugasanga we kwiga nta cyo bimubwiye akakubwira ko ababyeyi be batunze kandi ko yumva nta kibazo yakwiga atakwiga yumva azabaho, hari uwo nzi watubwiye ko ashaka kwaka umunani we hakiri kare akawugurisha nawe akiberaho neza nta muntu umubaza iby’ishuri, kuko ngo byamurambiye kandi iwabo batabuze ibyo bamuha.”
Uru rubyiruko rwemeza ko hari bamwe muri bagenzi babo bashukwa n’ibyo babona hirya no hino ariko kandi hakaba n’aho bashinja bamwe mu babyeyi kutita ku burere bw’abana babo.
Umwe muri bo Ingabire Jessica yagize ati “Hari bamwe mu babyeyi batita ku burere bw’abana babo, aho kugira ngo umwana yige ngo bamufashe bakamureka bakamugira mukuru, nta mubyeyi ugishaka kubaza umwana we aho yakuye telefone, imyenda yambara amafaranga agura mituyu, ibi bituma abana nabo bigenga bagakora ibyo bashatse ndetse bakumva ko inzira zose bacamo ngo bakire vuba bazicamo uko byaba bimeze kose.”
Urubyiruko rurasaba ko habaho ubufatanye bw’inzego zose kugira ngo uburere bw’umwana busigasirwe, bigakorwa hashingiwe ku ngero zifatika zangiza abana.
Ambasaderi w’u Bubiligi mu Rwanda, Arnout Pauwels ari kumwe n’Umujyanama wa Ambasade mu bya gisirikare mu Rwanda, Lt Col Alain Lambert, bakiriwe na Minisitiri w’Ingabo z’u Rwanda, Gen James Kabarebe (...)
Minisiteri y’Umuco na Siporo, ivuga ko ahabereye ibikorwa by’ubutwari hagiye gushyirwa ibimenyetso biharanga, kugira ngo amateka y’aho ahabwe agaciro n’Abanyarwanda. Mu kiganiro n’abanyamakuru (...)
Urwego rw’igihugu rushinzwe imfungwa n’abagororwa (RCS) rurishimira ko ku nshuro ya mbere abana bafungiye muri gereza y’abana ya Nyagatare bakoze ibizamini bya Leta bisoza amashuri abanza n’icyiciro (...)
Polisi y’u Rwanda ikorera mu karere ka Kicukiro yafatanywe kashe 39 zitandukanye umunyeshuri witwa Tuyishime Bernard wiga ibijyanye no gukora amazi mu Ishuri ry’Ubumenyingiro IPRC-Kicukiro. Izi (...)
Ku wa mbere ushize nibwo ikigo cy’igihugu cy’uburezi REB, cyamuritse amanota y’ibizamini bya Leta by’amashuri abanza ndetse n’icyiciro cya mbere cy’ayisumbuye. Abanyeshuri bakoze ibizami bisoza (...)
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.


text:
Abaturage bo mu murenge wa Remera, mu kagari ka Ndekwe bivuriza kuri Poste de santé ya Gasetsa, barataka kurembera mu rugo, mu gihe batanze umusanzu w’ubwisungane mu kwivuza mu kwezi kwa Kamena 2016, bizezwa kuzivurizaho guhera tariki ya 01 Nyakanga 2016.
Abaturage baganiye n’Imvaho Nshya batangaje ko iki kibazo bagihuriyeho ari benshi, bagaragaza ko batanze mituweli binyuze mu bimina, ku buryo mu kwezi kwa 6 bari barasoje no kwishyurira abagize imiryango yabo.
Nyamara ngo iyo bageze ku ivuriro bararangaranwa ku buryo ngo umurwayi utarateje kashi ku ikarita nshya, ategekwa kujya kugura imiti ahandi, bigaca benshi intege, hakaba n’abarembera mu ngo bitewe n’ikibazo cy’ubushobozi.
Bimenyimana Anastase, avuga ko bakomerewe no kuba baratanze mituweli ku gihe bizezwa ko bazatangira kuvurwa tariki 01 Nyakanga; none kugeza muri uku kwezi kwa Kanama ntibaravurwa.
Ati:“Turagenda ngo baduterere za kashe, bagatera abantu 20, mu mudugudu urimo abantu 500; byarangira wajya kwivuza bati ntabwo urateza kashe, jya kwigurira imiti kandi nta mafaranga dufite.
Twibaza impamvu twatanze amafaranga dushaka kwivuza, tukaba tutavurwa, tukarinda gutanga andi mafaranga tugura imiti ubwo iyo mituweli twatanze yo yaba itumariye iki? ”
Undi muturage agaragaza ko ikibazo kinini ari uko serivise y’abatera za kashi igenda buhoro kuko ngo ikorwamo n’umukozi umwe, wakira abantu 20 ku munsi mu gihe haba hari abasaga 50 bategereje, batagahira aho.
Yagize ati “Ikibazo ni abakozi bake, bigatuma rero umuturage arwara agahera mu nzu kubera ko nta mituweli nshya arabona, baratubwira ngo niba udafite ikarita nshyashya urataha ujye kwigurira imiti.”
Mvuyekure Thèogene, Umujyanama w’ubuzima mu mudugudu wa Rugando, avuga ko hari abarwayi benshi baza kumutura ibibazo byo kutavurwa akabura uko abagenza.Agaragaza ko iki kibazo bakigaragarije ubuyobozi, gusa ngo ntikirabonerwa umuti.
Yagize ati:“Imbogamizi ni ukurwara umuntu akagira ikibazo cyo kwivuza kandi naratanze mituweli, barahari benshi cyane, bangeraho baje kwivuza kuko ndi umujyanama w’ubuzima bambwira ko babirukanye kwa muganga kubera ko batarasinyisha kandi baratanze mituweli.
Twari twabivuze tubibwira sosiyale w’akagari na Gitifu, Gitifu aratubwira ko uzajya agira icyo kibazo azajya amuhamagara akamukorera ubuvugizi bakamuvura.”
Aba baturage bifuza ko niba umuntu yaratanze mituweli ku gihe akwiye kujya avurwa hatabayeho icyo bo bita ‘amananiza’ ngo yo kubanza kugira ikarita nshya.
Mpawenimana Jean de Dieu, uyobora poste de Santé ya Gasetsa, yatangarije Imvaho Nshya ko ikibazo abaturage bagaragaza cy’abakozi bake cyari gihari mu cyumweru gishize, ubu ngo cyamaze gukosorwa abakozi muri serivise ya mituweli bongerewe bava kuri 1, bagera kuri 6, hagamijwe kunoza serivise ihabwa abagana iri vuriro.
Agira ati:“Icyo kibazo cyashatse kubaho gatoya, kuko bakorera ku mudugudu ubona koko babarusha ubwinshi, icyo nakoze nafashe abaforomo banjye 2 mbashyiramo, ubu nta kibazo, bisigaye byihuta, nta muntu ukimara hano amasaha arenga atatu, ku buryo n’ubu harimo abakozi batandatu.”
Naho ngo ku kibazo cyo kuba baratanze amafaranga kera, ariko kugeza ubu bakaba batemererwa kuvurwa ngo bitinzwa n’abaperezida w’ibimina bya mituweli bashyira kuri konti amafaranga yabo batinze, kandi abanyamuryango baba barishyuye kera; bitewe nuko ngo habaho gutegereza ko abagize ibimina n’abagize imiryango yabo yose barangiza gutanga imisanzu.
Ikigo cy’Igihugu gishinzwe Ubuzima, RBC, kiramenyesha Abanyarwanda bose ko ibicurane by’ibiguruka byagaragaye mu gihugu cya Uganda bishobora kwanduza n’abantu kandi bikabazahaza. Ibyo bicurane (...)
Abaturage bo mu murenge wa Mukura mu karere ka Rutsiro, baravuga ko babangamiwe no gukora ingendo ndende bagiye kwivuza. Umurenge wa Mukura ufite ubuso bungana na kilomeretokare 98,7, ufite (...)
Minisiteri y’uburinganire n’iterambere ry’umuryango irasaba Abanyarwanda kudakomeza kugendera ku muco wo kuvuga ko bakwiye kubyara bakuzuza isi, ahubwo bagaharanira kubyara abo bashoboye kurera. (...)
Ubushakashatsi bwakozwe na Kaminuza ya California bwasanze abantu bogosha ku myanya y’ibanga bafite ibyago byo kwandura indwara zandurira mu mibonano mpuzabitsina kurusha abatabikora. Ubwo (...)
Ikigo cy’igihugu gishinzwe iby’ubuzima (RBC) cyatangaje ko 2% by’imiti itangwa mu bitaro bya Leta ari yo yarangije igihe idakoreshejwe mu mwaka wa 2015, kandi ko birinda kugera aho nta kitakozwe ngo (...)
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.


text:
Ubuhamya: Urugendo rwanjye mu kurambagiza ( Igice cya 2) MUPENZI MITALI Eugene
Ndi muri secondaire niho natangiye ibintu byo gukunda. Umukobwa yigaga mu mwaka wa 2 muri kaminuza, njyewe niga muri 6e secondaire natangiye numva bitaranzamo. Ariko birangira binjemo ndamukunda. Nubwo nari ninjiye mu rukundo numvaga kubwira Imana gahunda zanjye atari ngombwa cyane. Umutima warambeshye Ndemera!
Naribwiye nti uyumukobwa ni mwiza kandi yujuje ibintu byose nkunda. Ndamutse ngiye gusaba Imana byaba ari ubujajwa. Kuko numvaga nta bindi bintu nkeneye kumumenyaho kuko nigaga secondaire ndi president wa RAJEPRA nawe ari Presidente wa chorale yabo muri kaminuza.
Yateraga amakorasi nkavuga nti umva ko bavuga uyu mukobwa arahogoza pe.
Byongeye kandi yari umunyangeso nziza ku buryo nabonaga abereye kuzaba nyina w’abana banjye. Yari mwiza ku buryo njyewe nibwiraga ko ambeshya ko ankunda. Nyuma yo kubigenzura neza naje gusanga ankunda bihagije. Nanjye si ukumukunda nivayo. Twarakundanye karahava. Burya umuntu wese agira ibimwerekanaho umwuka w’Imana. Buri gihe Imana yajyaga insanga mu nzozi. Ibintu byose bizambaho nkabimenya binyuze mu nzozi. Ku buryo n’iteraniro nzajyamo; naribonaga mu nzozi mbere yuko njya kubwiriza. N’ibyo nzabwiriza nabimenyaga gutyo napfaga kuba ndi mu bihe byiza ubundi bikizana. Nubwo byari bimeze gutyo, sinigeze ngira icyo menya kuri uyu mupfasoni wari warantwaye uruhu nʾuruhande. Uretse ko nta n’icyo nari narigeze mbwira/mbaza Imana.
Nabonaga ibyo nifuzaga ku muntu numvaga yazaba umufasha wanjye byose abifite.
Twarakomeje kugeza igihe twatangiye gutegura gahunda z’ubukwe.
Igihe kimwe ndangije ikizami cy’ubuvuzi bw’abana (Pediatrie) ndabyibuka ndimo gutembera mu mujyi mba mbonye isakoshi y’abadamu mu iduka rya T2000. Mbajije amafaranga bati kuri 60,000Frw turagusubiza kibiri. Murabyumva namwe ko iyo sakoshi yari hatari. Kandi ubwo nari mfite 20,000Frw gusa. Mpamagara umuhungu w’inshuti yanjye wari umuvunjayi mu mujyi (Nyarugenge) anzanira ayaburaga ndayigura. Ubwo narayiguze nyijyana aho nabaga mu cyumba muri kaminuza. Twari dufitanye gahunda n’uwo fiancé wanye ko nzajya kumusura kuwa 6 w’icyo cyumweru; ubwo icyo gihe hari kuwa gatatu. Uti byagenze gute rero?
Nijoro narasinziriye ndota njya kumusura mpura nʾumugabo arambaza ngo ngiye he?
Ndamubwira ngonti ngiye gusura umukobwa wʾinshuti yanjye. Arambaza ati ese uramukunda? Ndamubaza nti mu nshuti zanjye ni wowe utabizi? Arambwira ati ese ko utashatse kubimbwira nari kubimenya gute? Ndamubwira nti nasanze yujuje ibintu byose nkunda, numva nta mpamvu yo kubikubwira kuko yarankunze nanjye ndamukunda. Yari umuganga mu bitaro ndetse abantu bʾinshuti zanjye bari bamuzi kuko yazaga kunsura aho nigaga. Uwo mugabo twahuriye ku muhanda najyaga nkunda kunyuramo mvuye kuri pharmasi yanjye. Arampagarika. Ibyo byose yabimbazaga duhagaze. Yarambwiye ngo ninze ajye kunyereka uwo mukobwa twakundanaga, turagenda dukomeza uwo muhanda. Twarakomeje tunyura ahantu ku rusengero arambwira ngo arimo hariya! Ndamubwira nti tujyane kumureba kuko ni wowe unzanye kumureba. Akuraho irido ku idirishya arambwira ati nguriya ku ntebe ya gatatu. Ndamureba mbona undi yambaye ikabutura kandi afite imisatsi itari naturel kandi yanasinze.
Arambaza ati wamubonye? Ndamubwira nti yego uriya namubonye, ariko uwo dukundana si uriya kuko undi arakijijwe ntanywa inzoga ni umurokore.
Arambwira ngo ibintu byera byose si amata. Sinzi akantu yakoze uwo twari kumwe mu nzozi yakoze, maze uwo umukobwa areba aho twari turi. Mpita mbona ariwe koko. Ndumirwa! Aransezera arigendera, ntibyatinze nahise nkanguka numva biranyobeye pe. Nakwibuka igihe cyose maze nkundana n’uwo mukobwa, nkumva ndababaye cyane. Bwarinze bucya ntongeye gukora agatotsi. Igihe cyarageze njyana ya sakoshi namuguriye njya kumusura. Mpageze yasenze apfukamye ndabyibuka, mpita mureba. Maze numva agahinda karanyishe ariko ndihangana. Byageze aho ambaza ikintu nabaye kuko yabona nta byishimo mfite nk’ibisanzwe. Ndamubwira nti ni stress y’amasomo. Arategura tujya kumeza. Uko twagendaga tuganira niko nagendaga numva umubabaro ushira buke buke kugeza ubwo twatandukanye umutima umbwira ko ibyo nari narose ari inzozi zisanzwe.
Ariko nsenga Imana ndayibwira nti umva rero Mana sinifuza kuzagira urugo rubi. Ariko ibintu mbona binyereka ko buriya umucherie wanjye afite ikibazo none byarananiye kumureka ndagusaba ko umfasha kugira ngo niba ubona azangwa nabi uzadutandukanye ntabigizemo uruhare. Narabyanditse nandikira Yesu ndabimubwira, nsaba nʾibindi bimenyetso, maze Imana iranyihorera.
Mara ameze 6 narabuze igisubizo, nibwo nigiriye inama yo gusubukura iby’ubukwe.
Mbwira cherie nti rero numva naza tukavugana ku bintu by’ubukwe bwacu, ese urabitekerezaho iki. Nababwiye ibintu byambuzaga kwiriwa musengera musaba Imana nababwiye icya mbere ko nabonaga yujuje ibyo nshaka. Icya kabiri nanjye numva ku bijyanye n’amafaranga ntakibazo, mpagaze neza ku mufuka. Umugenie arahari n’amafaranga arahari. Mubyʾukuri numvaga nta mpamvu pe! Kandi sinishushanya kubera ko abenshi mutanzi ariko numvaga nta kibazo mfite ku bijyanye n’amikoro.
Nuko yaje kunsubiza ko nkwiye gukora gahunda y’agateganyo y’ibyo nifuza byose. Nkurikije uko numva ubukwe bwacu bwazagenda. Mfata agenda ndabikora mvuye kwigisha abanyamubatizo mpita njya mu gitanda ndiryamira ntegereza kuzajya kureba umufiance wanjye ngo tubivugane. Ubundi ubukwe butahe nta kundi. Nkishyira umusaya hasi wa mugabo aragaruka mu nzozi, ariko noneho yari arakaye cyaneee arambwira ngo nasize nkubwiye ngo iki? Ndamubwira nti warambwiye ngo ibyera byose si amata. Ati Hanyuma? Nti byarananiye ndacyamukunda cyane! Burya koko amatwi arimo urupfu ntiyumva. Yarongeye agarura ya filme yose ya cya gihe arambwira ati: «Nubura ubwenge nzakureka ati kandi nsinzagaruka no kugusura habe no mu nzozi!» Arigendera.
Ndakanguka numva ndababaye cyaneeeeeee! Ndasenga mbwira Imana ngo imbabarire uburangare.
Ariko nagira ngo mbabwire ko burya gukunda bitoroshye nabusa. Naramuhamagaye mubwira amayerekwa yose namugizeho. Ararira arasenga ariko arambwira ati nta mugambi mfite wo gusubira mu byaha. Ariko arambwira ati reka dusenge tubaze Imana icyo twakora. Ndemera dufata amasengesho y’iminsi 3 twiyiriza ubusa turasenga twihaye intego ivuga ngo Imana igire icyo itubwira tuve mu gihirahiro. Ariko nta kintu Imana yatubwiye. Uretse ko ibyo yari yaravuze mbere byari bisobanutse.
Nabonye ntacyo itubwiye nyuma ya y’ibyumweru 2 turakomeza gahunda zacu zo kwitegura ubukwe. Nyuma gato nongeye kugira iyerekwa mbona turi kumwe twagiye ku Kibuye ku mazi. Nari naramubwiye ko ijosi ryanjye rimeze nk’imisatsi ya Samusoni. Ndamubwira nti umunsi warikozeho ikizavamo uzagifatisha amaboko abiri.
Ubwo twagiye mu mazi ari njyewe utwaye ubwato tugeze imbere amfata ku ikosi ndamwiyama arabireka. Twagiye imbere arongera noneho ashaka kunsoma kandi ntwaye ubwato. Turarwana ingashya irancika abonye tugiye kurohama arandekura. Natangiye kurwana n’amazi nyadahisha intoki kuko harimo umuraba mwinshi cyane kandi ntafite icyo ndahisha, aranyinginga ngo mubabarire. Mbona birakomeye tugiye kurengerwa ndasenga mbwira Yesu. Nti mwami Yesu urandetse peeeeee! Urandetse ngo mpfe ngwe ahantu batazabona n’umurambo wanjye kandi naragukoreye kuva ndi umwana! Maze Yesu yo kabyara arantabara mbona ngeze ku nkombe amahoro.
Ntibyatinze arampamagara ati ngwino nkubwire ndarwaye. Nditegura mpita ngenda. Nsanga ari mu cyumba yararwaye ndamubaza nti ese ntiwagera muri saloon aho kunsubiza atangira kurira nk’umwana w’uruhinja! Nicaye nkibyibazaho haza umudamu bakoranaga banaririmbana, arambaza ati ese wavuye kumusuhuza ko wiyicariye hano? Ndamubwira nti nagutegereje ngo twinjirane. Ariko naramubeshyaga sinari nzi ko ari buze aho.
Turinjira dukuramo inkweto izanjye nzishyira imbere y’urugi nicara kumpera y’igitanda uwo mumama yicara ku ntebe yari iri aho imbere yʾigitanda, ariko yari yatetse neza cyane. Turarya turanywa igihe cyo gutaha kigeze kuko nagombaga kubanza kujya aho nacururizaga, uwo mudamu yarahagurutse ngo agende mpita mubwira ngo abe uretse nsenge, ndaje mu kanya tujyane. Uwo mufiance wanjye arambaza ati se nawe uragiye? Nti yego! Ati ubwo se tuvuganye iki? Arambwira ati mugeze ku irembo ubanguke. Ndagenda, ngarutse nsanga arimo ararira amashuka yayujuje amarira. Ndamubaza nti ese bite kuri kurira cherie. Arambwira ngo baramubwiye ngo abajepe ntibakunda kubera inshinge babatera ngo none yarabyiboneye. Ndamubwira nti Cherie ko ngukunda niki gituma uvuga gutyo? Ararira mbona arahogoye pe. Aboroga cyane. Ndamuhoza gake gake. Ndamwegura ndamwiyegamiza ntangira kumuririmbira indirimbo nahimbiye aho. Ivuga ngo mwari mwiza mumararungu… Ngabire nagabiwe na Rugira… Nzaguhoza sinzaguhogoza, ntukababare simbishaka…
Noneho arabyuka buhoro buhoro ajya ku ishati afungura ibipesi byose kandi numvaga ari byiza nanjye ndimo ndirimba. Kugeza ubwo yatangiye kundigata ku ijosi numva no mu gituza hose numva ubwenge buratakaye neza neza. Kubw’amahirwe nabashije gusohoka niruka ngera ku irembo… Njya Ku irembo mfite ubwoba bwinshi cyaneeee. Abantu bakanyuraho ariko numvaga nawe nitayeho ahubwo nibaza ibyari bimbayeho.
Ubwenge buza kugaruka nsanga nambaye ibirenge gusa. Nsubira mu nzu muri saloon arampamagara ngo ninze ntore inkweto ndanga, aranyinginga ndamunanira. Nari nahahamutse cyane; uburyo nari ngiye kugwa mu cyaha ntabiteganyaga. Anzanira inkweto, arangije akubita igitwenge. Nti ese usetse iki? Arambwira ngo nagirango ndebe uko ubyifatamo, nagukinishaga. Nti nuko urambonye. Ndasohoka ndataha! Narasohotse ndagenda ashaka kumperekeza, murusha intambwe ndigendera. Sinamusezeye ndinda ngera kure y’aho twari turi. Ngeze aho nabaga, narapfukamye nshima Imana kuko intabaye ikankiza amenyo y’urupfu. Numva ntibihagije mpamagara umuyobozi w’umudugudu, ndamubwira nti ndagushaka uri hehe? Ambwira ko ari mu rugo njyayo tujya ahantu mubwira ibyambayeho, ndamwaturira, turasenga numva ndaruhutse.
Kandi ubwo wa mukobwa ntimugire ngo twahise dutandukana. Arambwira ati mbabarira kuko byose nabikoresheshwe n’urukundo rwinshi nagukunze, ndamuhakanira. Ahubwo hashize iminsi 3 yarampamagaye nditaba arambwira ati mpa amahirwe rimwe gusa tuvugane nkureba, nabwo ndanga. Hashize icyumweru arongera ansaba ko tuvugana. Ati mbabarira n’Imana imbabarire ati kandi narihannye, sinzongera kukuderanja. Numva ntibiza rwose na gato. Arapfukama hasi arambaza ati wigeze unkunda? Ndamubwira nti naragukunze cyane. Arambaza ati ugiye kwiyuhagira urutoki rwawe rukagukora mujisho waruca?
Ndamubwira nti Oya! Ati ntiwahita urubabarira rutagusabye imbabazi. Ati niba warigeze unkunda birakunaniye kumpa imbabazi ko ari ubwambere nzigusabye?
Burya icyo ukunda kizakwica.
Muzi ko namubabariye nkavaho twumvikanye ko tugiye gukomeza kuba inshuti. Naramukundaga kumubabaza sinari kubishobora. Nagiye gusenga mu buvumo bw’ahantu hamwe ngezeyo ndasenga ngiye gutaha mu gitondo haza umuntu arambwira ati umva rero wa muhungu mwiza we. Ibintu byo gushaka uriya mukobwa nushaka ubireke nta Mwuka w’Imana ubirimo! Ati kuko uzicuza ubuzima bwawe bwose n’ijuru uhora uririmba ntuzarijyamo. Ndamubwira nti ese ko mukunda wansabiye Imana ikamunkuramo kandi neza nta ntambara binteye. Aransengera arambwira ngo Imana iradutandukanyije. Namaze amezi 2 ahubwo naramukunze cyaneeeeeee! Namubona nkumva namuririmbira. Noneho nanjye biranyobera pe!
Reka rero nzafate gahunda njya kumusura hari kuwa 6 mu gitondo avuye ku izamu. Ndagenda ngeze iwe aranyakira turaganira turasenga musezeraho njya ku iduka ryanjye aho nari mfite ubucuruzi. Noneho mu gutaha numvise nongeye kumukumbura kuburyo numvaga ntari butahe ntongeye kumubona. Nabwiye umushoferi nti hagarara mvemo, barahagarara mvamo, njyaho yari atuye ngeze mu marembo ndamuhamagara. Naramuhamagaye ndamubaza nti ese cherie uri mu rugo? Arambwira ngo yego. Nti sha ndagukumbuye cyane ku buryo numvise kugenda binaniye pe!
None ndaje tuganire gato mbone ngende. Arambwira ngo sorry! Bahise bampamagara ku bitaro niho ndi ihangane. Ariko abimbwira ubwo namaze kugera mu mbuga yaho yabaga.
Ndinjira mbona urugi rwo kuri saloon rwegetseho ndinjira ndongera ndamuhamagara nicaye muri saloon numva telephone irasonnye mu cyumba. Mpengereje munsi y’urugi mbona inkweto za congo z’umugabo/umusore. Ubwo telephone arayikupa. Umugabo ati yizimye nonaha! Undi reka twumve ibyo atubwira. Kandi ibyo bavugaga byose ntibari bazi ko ndi kubumva ndi muri saloon. Umugabo arayifata arayizimya noneho ndakomanga ku rugi, umukobwa agashaka gusohoka umugabo agafata urugi, rubura gica. Numva ijwi mu mutima wanjye rimbwira ngo genda kuko uyu mugabo yasohokana ikintu akakigukubita waba uzize iki? Noneho mpamagara wa mudamu baririmbanaga kera ndamubwira nti ngwino ahansange aho uwo mukobwa yabaga; mubwire!
Araza ndamubwira nti ndebera nawe. Arumirwa ndetse n’umukecuru wari umucumbikiye araza arareba mbasezeraho ndagenda. Mba ntandukanye nawe gutyo binshiramo burundu. Sijye wahera!
Imana iratabara. Ntuzatinye kubwira Yesu ukuri ko mu mutima kuko ni umwami mwiza. Uzi ko umubwira ibintu ntajye kubijajwa. Naramwikundiye Yesu! Mumfashe tumushime, Haleluyaaaa!!!
Ubutaha nzabagezeho igice cya 3 Uko nabonye umufasha turi kumwe ubu (mama Sheja):
Niba utarasomye igice cya 1 kandi hano kugira ngo ugisome;
http://www.agakiza.org/ecrire/?exec=article&id_article=4195


text:
Aritiritisi ni iki?Ni indwara utuma umuntu ababa mu ihuriro ry’amagufwa no kwangirika kwaho
Hari n’’indi yitwa remathoyide aritiritis yo ifata umubiri wose kandi ikaragara ku Bantu bageze mu gihe cy’imyaka 40.
Ni ibiki biyiranga
Ositewoaritiritisi
- Amahuriro yámsagufwa arakurya iyo ukoze ingororangingo cyangwa indi mirimo yíngufu
- Ijosi, umugongo Kuribwa amaboko,
- Kunyereea kw’amahuriro
- Amagufwa agenda akocorana iyo ugenda
- Kubabara mu mahuriro yámagufwa
- Kumererwa nabi mu mahuriro
- Umuriro
- Kumva unaniwe no kuba wakwicara hasi
- Kutagira inzara
Hamaga umuganga umusabe kugusuzuma. Ushobora kubona imiti yagufasha kuyirwanyaugakomeza kuba iberege.


text:
Ibikoresho
1kg cy’isombe
½ cy’umufungo wa puwaro ntoya
½ cy’imifupa
Puwavro 1 nini
Amababi 5 ya sereri
Ibitunguru 2 by’umutuku
Utuce 10 twa tungurusumu
¼ kg y’amavuta y’amamesa
Ikibiringanya 1
Umufungo muto wa epinari imwe cyangwa igice cy’umufungo munini
Onja 2
Gout 2
Maggi y’isombe
Amazi 4l
Uko bitekwa
Tegura isombe
Fata imifupa uyoze neza uyikatemo uduce turinganiye uyishyire mu mazi akonje nka litiro 3 ushyire ku muriro waka cyane.
zimaze kubira cyane shyiramo isombe wateguye
Nibyongera kubira cyane shyiramo ibitunguru n’ ikibiringanya, ushyiremo na epinari watotoye, ukaronga ukazikatamo ibice binini hanyuma ugapfundikira
hashize iminota 45 zibira cyane reba uko bimeze wongeremo amazi ashyushye nk’ibikombe bibiri, ureke byongere bibire cyane
Nibimara gutogota shyiramo amavuta, maggi , onja na gouts, ukongera ukabireka iminota 45 ukagabanya umuriro kugirango amavuta ashye neza.
Iyo washyizemo epinari ntushyiremo ifu y’ ubunyobwa cyangwa se ushyiremo ifu nkeya.
Isombe irimo epinari ishya vuba.
Yitegurane n’umuceri.
Imyororokere
Isombe itekanye na epinari
Ibikoresho
Labels: guteka, ifunguro ry'ingenzi, igikoni


text:
Hari mu birori byo kwizihiza isabukuru y’imyaka 21 Umuryango “Association Mwanukundwa”, usanzwe ufasha abana batishoboye umaze ushinzwe, bikaba byabereye mu mu karere ka Huye kuri uyu wa Gatandatu, tariki 13 Kanama 2016.
Association Mwanukundwa ivuga ko mu myaka 21 imaze yafashije abana benshi batagiraga aho baba, ibakura mu mihanda ibasubiza mu mashuri, ariko ngo abenshi bakarangiza ayisumbuye bagahagarikira aho kuko ari ko ubushobozi bwayo bwanganaga.
Umubyeyi Rose Gakwandi washinze uyu muryango, avuga ko bamaze kubona icyo kibazo, batekereje gushyiraho ikigega cyagoboka mbere na mbere abo bana, ariko ku buryo ubushobozi bwiyongereye bagera no ku bandi.
Ati ”Kiriya kigega kizatugoboka, duhere ku bana ba Mwanukundwa ariko n’undi wese uzaza atugana tuzamufasha kuko ni ko twe dukora, nta mipaka dushyiraho. Tuzareba ubushobozi dufite n’abandi tubafashe.”
Miss Mutesi Jolly watangije iki kigega ku mugaragaro ashyiramo amafaranga y’u Rwanda angana na miliyoni imwe, yashimiye umubyeyi Gakwandi wagize umutima mwiza wo kwita ku bana batagira kirengera kandi na we nta bushobozi bw’ikirenga yari afite.
Miss Mutesi avuga ko umutima mwiza uyu mubyeyi yagaragaje, Abanyarwanda bakwiye kuwugenderaho maze bagashyigikira iki kigega kugira ngo abana b’u Rwanda bige. Akavuga ko bishoboka mu gihe abantu bafatanyije.
Yagize ati “Ibyo uyu mubyeyi yakoze mu bushobozi bwe, uko turi aha twabigenderaho kandi twese dushyize hamwe twagera kuri byinshi.”
Ndagije Emmanuel bakunze kwita Misigaro, ni umwe mu bana bafashijwe na Mwanukundwa yiga amashuri yisumbuye arayarangiza, ariko akaba atarajya kwiga muri kaminuza.
Avuga ko ubwo iki kigega gitangijwe, yizeye bidasubirwaho ko ari mu bo bazaheraho barihira kaminuza kandi akavuga ko aho azarangiriza, na we azafasha abandi.
Ati ”Kuva iki kigega kigiyeho, ibyo ari byo byose ndi mu bo bazabanzirizaho kandi rwose ni byiza. Aho nzarangiriza, nanjye nzashyiramo ubushobozi kugira ngo n’abandi bafashwe.”
Ku ikubitiro, iki kigega cyahise kijyamo amafaranga angana na miliyoni 3 n’ibihumbi 485 by’amanyarwanda ndetse n’ama Euro 500.


text:
Umuhanuzi Sultan Eric, akaba n’umuyobozi w’Itorero Zeal of the Gospel Church rikorera i Nyamirambo kuri ‘Cosmos’, yasohoye itangazo ririho n’ibiciro ku bifuza ko abasengera by’umwihariko.
Iryo tangazo rigira riti “Ushaka kumenya icyo Imana ivuga ku buzima bwawe, ejo hazaza hawe, urashaka gukira indwara, ntucikwe n’umugisha wo kwibonanira n’umuhanuzi w’Imana muri mwenyine muri gahunda nshya ya ‘Zeal of the Gospel Church’. Abashyitsi ni ibihumbi 20, na ho abasangwa ni ibihumbi 10 by’amanyarwanda. Kwakirwa ni buri munsi. Ijambo rivuye ku Mana ryahindura ubuzima bwawe.’’
Mu kiganiro yagiranye na IGIHE, uyu muhanuzi yavuze ko gusaba abantu amafaranga atari ‘business’ ahubwo abantu benshi ngo baziko ibintu by’Imana ari ubuntu.
Ati “Tugira amateraniro ya buri munsi kandi tuba duhanura, tuba dusengera abarwayi, kandi ntabwo twishyuza. Hanyuma rero hari abantu badakunda ko babahanurira muri rusange, badakunda ko ibyabo byumvwa n’abandi bantu, ibye akaba ashaka ko wabimubwira wenyine agahanurirwa wenyine […].”
Akomeza ashimangira ko ikigamijwe atari amafaranga y’abashaka guhanurirwa no gusengerwa.
Ati “Twanze ko biba akavuyo k’abantu baza bavuga ngo barashaka kubonana n’umushumba bonyine, dusa n’abashyiraho amabwiriza dushaka kugabanya umubare w’abantu, icyo dekeneye si amafaranga yabo kandi ntibivuze ko umuntu ufite ikibazo kigaragara ashaka kubonana na pasiteri twavuga ngo zana amafaranga.”
“Abanyarwanda bazi ko ibintu by’Imana ari iby’ubuntu”
Umuhanuzi yakomeje avuga ko ibintu by’Imana bikwiye kubahwa. Ati “Ibintu by’Imana ubona abanyarwanda benshi batabyubaha baziko ari iby’ubuntu. Ikintu iyo wamaze kugifata gutyo nta n’icyo kikumarira[…]ibintu by’Imana nta gaciro babiha. Niba umuntu abona ko kuba bamusabye ibihumbi 10 cyangwa 20 ari ibintu bisazwe, biba bigaragaza ko atazigera agirirwa akamaro n’ibintu by’Imana cyane.”
Yakomeje gushyiraho amabwiriza atari inzaduka, ngo ahubwo n’abandi bahanuzi bo muri Bibiliya hari amabwiriza batangaga mbere yo guhanura.
Ati “Akenshi mbere y’uko wakira igitangaza cyawe, umuhanuzi ashobora kuguha amabwiriza yo gusuzuma ko wizeye. Hari nk’umugore Yezu yabwiye ngo nta biryo by’imbwa mfite mfite ibiryo by’abana, Elisa agiye gukiza Namani aramubwira ati jyenda witerere muri yorodani inshuro 7, Eliya yabwiye umupfakazi ati agafu usigaranye jyenda unsongeremo umutsima. Uwo muhanuzi aramutse aje mu Rwanda uno munsi ntabwo abanyarwanda bamwemera, bavuga ko ari ubusambo azanye ariko ayo ni amabanga y’umwuka abantu b’abanyamubiri batazi.”
Hari abahanuzi basambanya abagore
Sultan Eric, avuga ko bene aba ari abanyamubiri bayoborwa n’irari ry’imibiri yabo. Ati “Sinzi icyo nabivugaho ariko ubwo nyine abo barananiwe[…]mu buryo buciye mu mucyo si byiza ko ujyana n’abagore mu cyumba mwenyine.Twe icyo tugamije ni uko umuntu ahabwa ubutumwa bwe mu ibanga.”
Mu madini n’amatorero atandukanye, hajya humvikana abagore bavuga ko basambanyijwe n’abo bita abashumba (abapasiteri) bagiye babagana ngo babasengere cyangwa se babagire inama.
Ibi bikaba byaratahuwe na Komisiyo y’ Igihugu Ishinzwe Uburenganzira bwa Muntu ivuga ko ifite ibimenyetso byerekana ko mu byumba by’amasengesho hari benshi basambanywa n’abapasiteri.
Izindi nkuru wasoma: Batanze ubuhamya ko basambanyijwe n’abapasiteri mu byumba by’amasengesho
Kigali: Amateraniro yahindutse imirwano, Pasiteri ashinjwa gusambanya abayoboke


text:
Nka bantu twambaye umubiri , gukora icyaha bikatubaho buri munsi no mu gihe tutatekereje. Ingingo zo ku mubiri wacu akenshi zidutera gucumura , turareba tugacumura , turavuga tugacumura ndetse n’ibindi byinshi dukora twabigambiriye cyangwa bitugwiririye.
Ibi bikadutera intimba mu mutima tukumva ko amasengesho yacu atarenga n’igisenge cy’inzu ngo agere ku Mana , tukumva ko no gusaba Imana imbabazi idashobora kutubabarira.
Mu gihe uri mu bihe nk’ibi ushobora gutekereza ko amasengesho yawe afite imbaraga nke ariyo mpamvu atagera ku Mana kubera icyaha wakoze.
Nk’Abakiristo Imana yifuza ko twicuza ibyaha byacu tukanabireka burundu, gusa muri kamere tuzaguma kuba abanyabyaha. Kwitwa abanyabyaha ariko ntibizabuza Imana gusubiza amasengesho yacu igihe tuyigarukiye n’umutima wicuza.
Ikintu cyiza kandi cy’ingenzi ku Mana yacu ni uko iguma kuba iyizerwa n’ubwo tutayizera.
Yesu yafashe igihe atwishyurira ibyaha byacu. Abaheburayo 10:19-20 hagira hati :” Nuko bene data , ubwo dufite ubushizi bw’ubwoba bwo kwinjizwa ahera cyane n’amaraso ya yesu , tunyuze mu nzira yaduciriye nshya kandi y’ubugingo , inyura mu mwenda ukinze ari wo mubiri we”.
Ntakabuza rero niba tuguma gukora ibyaha, no kutizera Imana, igomba gutanga ibihembo by’ibyaha no ku bantu batayumvira.
Binyuze mu rupfu rwa Yesu k’umusaraba , twahawe uburenganzira bwo kwegera Imana ikaba muri twe. Aho dushobora gusenga , gusingiza , guhimbaza , tugaha icyubahiro Imana yacu. Nta yindi nzira yatugeza kuri Data wa twese wo mu Ijuru uretse Yesu Kristu .
Mu gihe dukeneye Imana cyane ( mu gihe twacumuye ), iduhamagarira kuza imbere yayo tugasenga cyane tukayisaba kutubabarira ibicumuro byacu, kandi Imana yifuza ko tuzabana nayo.
Mu gitabo cy’Abaheburayo 4:16 hagira hati :” Nuko rero , twegere intebe y’ubuntu tudatinya , kugira ngo tubabarirwe tubone ubuntu bwo kudutabara mu gihe gikwiye.”
Reka tube hafi y’intebe y’imbabazi z’Imana ,aho dushobora kwakira impuhwe n’imbabazi zayo mu gihe cyose tubikeneye.
Ntucikwe !! Horana natwe ukanda hano like kuri page yacu ya Facebook, Twitter na Youtube ukande subscribed kugirango umenye amakuru agezweho buri kanya unareba amavidewo y’indirimbo zihimbaza Imana , n’ibiganiro by’abakozi b’Imana ugezwaho na Ibyishimo.com.
Sophie Nyirabakwiye
9,120 total views, 1 views today


text:
Aba bagore barimo n’umunyarwandakazi Cécile Kayirebwa, bakaba bamaze igihe bakorera kandi batuye mu Bubiligi.
Nyatanyi Marie Pierre, ni Umunyarwandakazi, arubatse, afite abana babiri, yize “Sciences politiques et Droit Internationales”,arangiza masomo ya Kaminuza yanditse igitabo ku ruhare rw’umugore mu iterambere ry’umuryango nyarwanda ashaka kugaragaza ko u Rwanda ruha agaciro umugore.
IGIHE : Wandika iki gitabo washakaga kugaragaza iki?
Nyatanyi : Ndabashimiye kumpa uyu mwanya wo gusobanura uyu mushinga wo kwandika nakozeho.
Nashatse kwerekana uburyo abagore baturuka mu bice bitandukanye by’umugabane wa Afurika bashoboye kugera ku isonga mu kazi kabo ka buri munsi.
IGIHE : Wagendeye kuki uhitamo abo wanditseho?
Nyatanyi : Mu by’ukuri ni benshi ntabwo bose nari kubashyira mu gitabo, byabaye ngombwa ko mpitamo 20 gusa, nibanda ku bo twabonaga koko babaye intangarugero, duhereye ku babaye aba mbere mu gukora imyuga imwe n’imwe.
Navuga nk’umugore wabaye Ministiri wa mbere w’Umunyafurika hano mu Bubiligi witwa Gisèle Mandaila, dufata nk’abagore babashije kumara igihe kirerekire mu kazi bihangiye, nka Monique Foderie, umugore ufite Restaurant imaze imyaka 25 ikora, n’abakora imyuga umuntu atari asanzwe ababonamo, nk’umudamu ukora ibijyanye no kubaga amaso(chirurgienne ophtalmologue) n’abandi.
IGIHE : Mu by’ukuri intego yo kwandika iki gitabo ni iyihe ?
Nyatanyi : Intego cyangwa impamvu yari ukugira ngo abo bagore babere intangarugero abakiri bato, ntabwo twashakaga kugaragaza amashuri n’akazi bafite gusa ahubwo twifuzaga ko badusobanurira uburyo bageze aho bari ubu, uburyo bakiriwe mu Bubiligi nk’abimukira, imbogamizi bagiye bahura na zo n’uko babashije kubyikuramo kugira ngo bagere aho bageze ubu, bityo abakiri bato bajye babareberaho nibahura n’inzitizi, be gucika intege.
IGIHE : Ni iyihe nama wagira umwana w’Umunyarwanda ushaka gutera ikirenge mu cyawe nk’umwanditsi n’umushakashatsi ?
Nyatanyi : Ikintu cya mbere ni ukudacika intege, kumenya amategeko amurengera kuko arahari.
IGIHE :Nyuma y’ubu bushakashatsi watubwira uko urungano rwagiye rwitwara n’inzitizi bahuye na zo mu myaka 30 umaze hano mu Bubiligi?
Nyatanyi : Nibyo koko, ni yo mpamvu twashatse kwerekana abaje kera, kugira ngo habeho kumva ko inzira baciyemo itari yoroshye ariko kandi bagera kuri byinshi bishimishije.
Urugero nabaha ni uko mu myaka nka 20 ishize kubona akazi uri umugore w’umunyafurika byari bigoye cyane;byonyine kubona utuzi bita Job-étudiant, mu buganga cyangwa ahandi mu tuzi twiyubashye ho rwose byari bigoranye.
Uretse no mu kazi, natanga urugero jye nkiga wasangaga hari nk’amashami (Sections) abirabura batigagamo kubera ko nta kazi bari kubonamo cyangwa ntibabemerere no kuyajyamo gusa.
Ariko ubu ibintu byarahindutse, uriga icyo ushaka kandi ukanakora. Ubu haba hano mu Bubiligi haba mu Rwanda abagore bahawe agaciriro kabo.
Igitsinagore kirahamagarwa hose ku Isi na Loni mu byerekeranye n’imirimo yo kugarura amahoro ku isi kuko bafite ikindi kintu bongeramo bafatanyije n’abagabo.
Iki gitabo rero turifuza ko kitubera iteme ryo guhuza imishinga y’abato n’abakuru, abakiri bato bakumva ko bishoboka nubwo bahura n’inzitizi, uwifuje kuba umuganga, umunyamategeko, Ingénière n’ibindi avuge ati aba kera bari bafite imbogamizi nyinshi babigezeho nanjye nzabigeraho.
IGIHE : Ni iyihe nama wagira undi muntu wese wifuza kwandika ?Usanga abantu kenshi babikunze ariko bakabura imbarutso wowe wabigenje mute ?
Nyatanyi :Kuri icyo kibazo cyo kwandika, rwose ndashishikariza buri wese waba wifuza kwandika, kuko birafasha gushyira ibitekerezo mu nyandiko bikava mu magambo bikaba byafasha n’abandi babikeneye, rero imbogamizi navuga ntabwo zituruka cyane mu byo wandika cyangwa ushaka kuvuga , bigoranira mu kubishyira mu bikorwa, kumenya inzira bikorerwamo, gushaka abazagufasha nk’inzu zishinzwe gushyira ibitabo hanze, kubona abaterankunga igihe biri ngombwa n’ibindi.
Ibi rero byose ni ugushirika ubute ntucike intege, kuko bisaba kubasobanurira bakumva.
Ikindi nakongeraho ni uko nafatanyije n’abandi bagore babiri mu kwandika iki gitabo nkaba mbashimira cyane. Abo ni Véronique Vercheval ufotora by’umwuga kandi ukora ibijyanye n’uburenganzira bw’umugore na Jacinthe Mazzocchetti, umuhanga mu by’inkomoko n’imiterere ya muntu akaba n’umwarimu muri Kaminuza ya UCL (Université Catholique de Louvain) watuzaniye ubunararibonye ku bushakashatsi yakoze ku bimukira baturuka mu bihugu bya Afurika.
IGIHE : Ese uyu mushinga uhagarariye aha cyangwa urateganya gukomeza kwandika ?
Nyatanyi : Umushinga ndawufite kandi undi ku mutima, urebye amateka igihugu cyacu cy’u Rwanda cyaciyemo ukareba uko umugore yahawe umwanya we muri byose, ndifuza kuzakora ubushakashatsi kuri bamwe mu bagore b’abanyarwanda bagize akamaro mu iterambere no mu mizamukire myiza y’aho u Rwanda rugeze ubu.
Ariko kandi sinarangiza iki kiganiro ntashimiye cyane aba bagore 20 batugiriye icyizere, bakaduha umwanya wabo. Bakaba barumvise rugikubita akamaro k’uyu mushinga wo kwandika kuko na bo ni ababyeyi bifuza gusigira umurage mwiza abo babyaye n’abazabakomokaho.
IGIHE :Tugushimiye umwanya waduhaye tukagirana iki kiganiro, ugire ibihe byiza.
Nyatanyi :Urakoze Karirima kuba wampaye umwanya wo gusobanura iki gitabo no gushishikariza abandi kugisoma, uwaba acyifuza ubwo yarebera mu iguriro ry’ibitabo rya Fnac cyangwa kuri site y’inzu y’icapiro bita KARTHALA.


text:
Tera umurima nibura ungana na hegitari 0.25 (are 25) (niba
ari umurima wo gutuburiramo) ufumbiye, ufite ubutaka
butarekamo amazi.
Tegura neza umurima kandi uwutongoremo ibisigazwa
byose by’ibiti by’imyumbati.
Tera buri bwoko ukwabwo kandi ushyireho ikimenyetso
kiwuranga kigaragara neza.
Herereza umurima wawe muri metero nibura 50 uvuye ku
wundi murima w’imyumbati uri bugufi- iyo ntera irenze
byaba byiza.
Ubahiriza uburyo bw’imihingire busanzwe bukoreshwa
iwanyu nk’amayogi kugira ngo ubutaka buhore
bubobereye.
Tera ku murongo kandi imyumbati ihane intera yagenwe,
ubusanzwe iyo ntera ni 50cm x 100cm iyo ari ugutubura
imbuto cyangwa intera ya 80 cm x 100cm iyo ari guhinga
bisanzwe.
Ugiye gutera, ni ngombwa gukoresha icyuma gityaye mu
gukata ingeri kandi buri ngeri igomba kugira amaso ari
hagati ya 3 na 5 (ubusanzwe ni cm 20-25), ziri ku ruti rutari
rwakura neza.
Hita utera kandi buri ngeri mu mwobo ukwayo, amaso
yerekeye hejuru kandi 2/3 by’ingeri bijye mu butaka. Ingeri
zigomba guterwa impagarike kubera ko zimera vuba kandi
zigafata imizi vuba (ibi cyane cyane iyo ari mu butaka
bw’umusenyi n’ahantu hagwa imvura nke).
Ibyo kwitabwaho mu buhinzi bw’imyumbati
Igihingwa kigomba guterwa mu murima urimo ifumbire ndetse/cyangwa hagakoreshwa ifumbire mvaruganda
NPK17-17-17ku kigero cya kg 135 kuri hegitari ( kg 135/ha)
igihe cy’itera. Ifumbire nk’iyo yongerwamo nyuma y’amezi
2. Bitabaye ibyo, umuntu ashobora gukoresha ifumbire ya
ire (Urée) ku kigero cya kg 75/ha na kg 100/ha za sulufate ya
potasiyumu ku kwezi kwa mbere no ku kwezi kwa 3 nyuma
y’itera ry’igihingwa.
Kubagara umurima cyane cyane mu mezi 4 ya mbere.
Kurandura ibihingwa byimejeje (bitari ubwoko
bw’igihingwa cyatewe) igihe cyose umuntu abisanze mu
murima.
Kurinda ko amatungo yakwangiza igihingwa. Muri ayo
matungo twavuga ihene, intama n’inka.
Gusarura
Imyumbati isarurwa uri uko yeze neza. Ni ukuvuga nibura
nyuma y’amezi umunani itewe.
Ibiti by’imyumbati bya buri bwoko bisarurwa
bitandukanyijwe kandi buri bwoko bugashyirwaho
ikimenyetso kigaragara.
Ibiti by’imyumbati bisarurwa kugira ngo bizavemo
imbuto ni ibidafite indwara (ububembe, kabore). Ni
ngombwa kurandura no gutwika ibiti byafashwe n’indwara
no kujugunya ibiti by’imyumbati bigaragara ko bitari
iby’ubwoko bwatewe.
Isarura rirangiye, ni ngombwa gukura mu murima
ibisigazwa by’imyumbati byose.
Uko imyumbati iterwa n’aho igomba guterwa
Shyiraho Igitekerezo!
Subscribe to: Post Comments (Atom)


text:
Inshabure ni umwenda mwiza wa Kinyarwanda wambarwa mu gihe cyo gukwa, ugaragara neza kandi uba ukwiriye uwambaye, ntusaba imitako myinshi cyangwa se ibirungo byinshi ku mubiri( make up) kandi ibera cyane cyane umugeni ufite umubiri wirabura.
Uyu mwambaro rero wambarwa n’abakobwa bambariye umugeni, umugeni nawe ashobora kuwambara ndetse n’abakora muri protocol gusa ibijyanishwa nibyo bigenda bitandukana.
Inshabure y’ibirere n’umwenda wayo bijyanye
Inshabure ni umwenda mwiza wa Kinyarwanda wambarwa mu gihe cyo gukwa, ugaragara neza kandi uba ukwiriye uwambaye, ntusaba imitako myinshi cyangwa se ibirungo byinshi ku mubiri( make up) kandi ibera cyane cyane umugeni ufite umubiri wirabura.


text:
ven.
18
nov.
2011
Ni we mugande wa mbere wahowe Imana.Yabatijwe ku wa 15Ugushyingo1885,afite nk’imyaka makumyabiri n’irindwi.
Yozefu Mukasa yabyirukanye uburanga n’imico myiza cyane.Amaze guca akenge,ni bwo yagiye i bwami, aba intore y’umwami Mutesa.Aho i bwami,yabaye cyane umutoni wa Mutesa ku buryo no mu itanga rye,umwami Mutesa yaciriye mu maboko ya Mukasa.Hari mu mwaka w’1884.
Mutesa yasimbuwe ku ngoma n’umuhungu we Mwanga wari warabyirukanye na mukasa maze nawe aramutonesha,amwubakishiriza urugo hafi y’urwe ndetse abantu bakeka ko agiye ku mugira umutware w’intebe.ibyo byatumye uwari umutware w’intebe agirira ishyari Mukasa,ashaka uko yamuteranya n’umwami.Impamvu ya mbere iba iy’uko Mukasa yakundaga guhana umwami ingeso y’ubusambanyi ndetse akamwima n’abana b’intore yashakaga gukoresha ingeso mbi.
Ngo impamvu ingana ururo!Umunsi umwe,umwami yarwaye indwara y’umuriro araremba ,atuma Mukasa kumusabira umuti kwa Padiri.Umuti Mukasa arawuzana ariko ukaba uzirana n’inzoga n’umunyu.Mu kuwunywa ,Mwanga yanga gukurikiza amategeko,yirira umunyu maze si ukuribwa mu nda arakekembuka.Umwami ati: >.
Rubanda iti: >.Katikiro wari umutware w’intebe,ati: >.Ubwongubwo ,Mwanga yahise atanga Mukasa. Na we abimenye anyarukira kwa Padiri gusezera no gusaba ukaristiya ya nyuma.Mukasa agarutse ahurirana n’abamuboha,Katikiro akaba yari yababwiye ati: >.Igihe abishi barimo batashya inkwi zo ku mutwika,Mukasa we yarapfukamye asaba Imana gupfa gitwari.
Mu rupfu rwe yagaragaje ukwemera gukomeye n’urukundo rw’Imana rutangaje.Yamaze gupfa,umwami n’umutware w’intebe bati:iby’abakristu birarangiye.Abandi na bo bati: >.Iyo mipfire ya Yozefu yateye Mwanga kurushaho kubisha,yiyemeza gutsemba Abakristu.Aba na bo bakomera ku bukristu bwabo:Abigishwa barabatizwa,abadakomejwe barakomezwa,bose bitegura guhorwa kristu bibutswa ububabare n’urupfu bye.Kuri bo,umukiro nyakuri ni uw’ijuru kabone n’iyo wabasaba kumena amaraso yabo.
Yavukiye mu Budage mu mwaka w’1206.Yize muri kaminuza zitandukanye nuko ajya mu muryango w’Abihayimana ba Badominikani.mu mwigire ye yashimishwaga na tewolojiya.Yarigishije kandi akomemeza ubushakashatsi bityo byombi arabihuza bimufasha gukomeza gusenga no gukurikira umuryango yari arimo,ndetse akomeza gukurikirana iby’ubuhanga mu by’iyobokamana n’iby’imibereho y’abantu..Yabaye umwepiskopi wa Ratisboni kandi akomeza gukora cyane aharanira amahoro mu baturage banyuranye bo muri Diyosezi ye.Yapfuye mu mwaka w’1280.Akaba ari we rugero rw’abakristu bose bakurikira ubumenyi n’ubuhanga bw’abantu n’ubw’ibintu.Na n’ubu imva ye iri ahagaragara mu Kiliziya ya Mutagatifu Andreya i Kolonye.


text:
Rwanda | Nyamasheke: Indashyikirwa mu kugira uruhare mu iyeswa ry’imihigo zashimiwe.
Mu nteko y’abaturage b’akarere ka Nyamasheke yateranye kuri uyu wa gatanu tariki ya 31/08/2012, abantu bagize uruhare runini kurusha abandi mu gushyira mu bikorwa imihigo y’akarere mu mwaka More...
Rwanda | Kamonyi: Abafatanyabikorwa n’abaturage ni bo bafashije ubuyobozi kwesa imihigo
Kuba ibikorwa byinshi byagezweho mu guhigura imihigo y’umwaka wa 2011/2012, byatewe n’uruhare abaturage bagiye bagaragaza mu kwitabira gahunda za leta. Abafatanyabikorwa na bo bakaba barakurikiranywe More...


text:
Mbese uzakora iki nurangiza amashuri makuru?
(Zaburi 23:1-6)
1 Uwiteka ni we Mwungeri wanjye, sinzakena.
2 Andyamisha mu cyanya cy’ubwatsi bubisi, anjyana iruhande rw’amazi adasuma.
3 Asubiza intege mu bugingo bwanjye. Anyobora inzira yo gukiranuka kubw’izina rye.
4 N’aho nanyura mu gikombe cy’igicucu cy’urupfu, sinzatinya ikibi cyose kuko ndi kumwe na we. Inshyimbo yawe n’inkoni yawe ni byo bimpumuriza.
5 Untunganiriza ameza mu maso y’abanzi banjye, unsize amavuta mu mutwe, igikombe cyanjye kirasesekara.
6 Ni ukuri kugirirwa neza n’imbabazi, bizanyomaho iminsi yose nkiriho, nanjye nzaba mju nzu y’Uwiteka iteka ryose. (Bibiliya Yera, 1993)
Dore ibintu 10 utigeze wiga mu mashuri yisumbuye :
10) Ntuzongera kubona amadorali 40,000 ku mwaka nurangiza amashuri yisumbuye!
ISOMO RIRIMO: Umenye umushahara uhabwa uhwanye n’agaciro kawe!
Ugomba kwiringira IMPAMBA YUZUYE y’Umwungeri!
UMURONGO WA 1: “Uwiteka ni we Mwungeri wanjye, sinzakena.”
9) Ubuzima ntabwo bugabanijemo IBIHEMBWE! Nta biruhuko uzabonamo!
ISOMO RIRIMO: Ni gake amahirwe azagaragarira amaso yawe!
Ugomba kwiringira KUNYURWA KUZUYE gutangwa n’Umwungeri!
UMURONGO WA 2: “Andyamisha mu cyanya cy’ubwatsi bubisi, anjyana iruhande rw’amazi adasuma.”
8) Ubuzima buragoye; ugomba kubwakira uko buri!
ISOMO RIRIMO: Ubuzima buragoye, ariko Imana ni nziza!
Ugomba kwiringira GUHINDURWA MUSHYA KUZUYE gutangwa n’Umwungeri!
UMURONGO WA 3: “Anyobora inzira yo gukiranuka kubw’izina rye.”
7) Mu ishuri ryawe hagiye hagaragaramo ABATSINZE n’ABATSINZWE, ariko ubuzima ntibuzabagaragaza!
ISOMO RIRIMO: Amasomo duhabwa n’ubuzima aruta ayo duhabwa mu ishuri!
Ugomba kwiringira KUYOBORWA KUZUYE k’Umwungeri!
UMURONGO WA 3: “Anyobora inzira yo gukiranuka kubw’izina rye.”
6) Itware neza ku babi, kuko byashoboka ko wazisanga umukoresha wawe ari umwe muri abo witwayeho neza!
5) Niba utekereza ko mwarimu wawe ari mubi, tegereza ubone umukoresha!
ISOMO RIRIMO: Umukoresha ahora ari mu kuri!
Ugomba kwiringira KURINDWA KUZUYE k’Umwungeri!
UMURONGO WA 4: “N’aho nanyura mu gikombe cy’igicucu cy’urupfu, sinzatinya ikibi cyose kuko ndi kumwe na we.”
4) Ibyo utekereza bihabanye n’ibiriho hanze!
3) Abantu bategereje ko ugera ku cyo wowe utaranatekereza!
ISOMO RIRIMO: Mu buzima huzuyemo ibigeragezo!
Ugomba kwiringira GUHANA KUZUYE k’Umwungeri!
UMURONGO WA 4: “Inshyimbo yawe n’inkoni yawe ni byo bimpumuriza.”
Ni byiza ko wikosora mbere y’uko ukosorwa!
2) Niwiyandarika, ikosa ntirizaba iry’ababyeyi bawe!
ISOMORIRIMO: Kwimenya ni ishingiro ry’ubuzima! Imenye!
Ugomba kwiringira GUTEGURWA n’Umwungeri KUZUYE!
UMURONGO WA 5: “Untunganiriza ameza mu maso y’abanzi banjye, unsize amavuta mu mutwe, igikombe cyanjye kirasesekara.”
1) Iyo ukirerwa, ugomba kwimenya birenzeho!
ISOMORIRIMO: Ibihembo no kuzamurwa mu ntera bihabwa abasoza, si abatangira.
Ugomba kwiringira UBUZIMA BWUZUYE kubonerwa mu Mwungeri!
UMURONGO WA 6 “Ni ukuri kugirirwa neza n’imbabazi, bizanyomaho iminsi yose nkiriho, nanjye nzaba mju nzu y’Uwiteka iteka ryose.”
Icyigisho cya Crarles McCall
Simeon/ agakiza.org


text:
Hari ubwo umuntu yicara mu rusengero, akigana abandi ibyo bakora, akaba umugwaneza, n’umugiraneza ariko mu by’ukuri atarakizwa.
Pastor Kwizera Jean Baptiste avuga ko ibisa n’ibigaragarira amaso y’abantu nko kuvuga mu ndimi, atari byo bizatuma umuntu ajya mu Ijuru.
“Kuvuga mu ndimi si byo bizatuma abantu bajya mu Ijuru. Kuba ushobora kuzivugamo ndetse abandi bakibwira ko ukoreshwa n’Imana, si byo bizarikugezamo. Dore icyo ashimangira ko kizajyana umuntu mu Ijuru kandi n’inama atanga.
“Ikizakujyana mu Ijuru, ni uko uzaba waravutse ubwa kabiri. Kuvuka ubwa kabibiri ni ukwakira Kristu muri wowe ugahindurirwa ubuzima. Umuntu avuka rimwe ku buryo bw’umubiri, akongera indi nshuro imwe mu buryo bw’Umwuka.”
“Nagira inama abantu bose kwizera yesu kristu mu buzima bwabo, kuko muri we arimo hari uburenganzira bwo kwinjira mu Ijuru: Iyo uvutse ubwa kabiri uba uhindutse umwana w’Imana.”
Urubyiruko rwa gikristu rukunze kwibaza niba na rwo...


text:
Abakristo bo mu gihugu cya Pakistani, kuri ubu babayeho mu bwoba bukabije, nyuma y’aho intagondwa zigendera ku mahame akaze ya Isilamu, zitwikiye urusengero na za Bibiliya hamwe n’ibindi bitabo bya rimwe mu matorero yaho.
Infochretienne.com yatangaje ko mu minsi ishize aribwo ahitwa Bath, mu ntara ya Pendjab, habayeho gushyamirana hagati y’abakristo n’abayisilamu, kuko bamwe baba bashinja abandi gusakuza mu gihe cy’imisengere yabo. Ibi byatumye rumwe mu nsengero, za Bibiliya ndetse n’ibindi bitabo by’itorero bitwikwa ku matariki ya 6 na 7 z’uku kwezi kwa mbere.
Gutwika insengero no guhohotera abakristo muri Pakistani ni nk’ibisanzwe
Nubwo atari ubwa mbere ibi biba, ariko polisi igenda igaragaza kugenda biguru ntege, kuko n’igihe ibi byabaga yatangaje ko byatewe n’ibibazo by’umuriro w’amashanyarazi. Umwe mu bahamya ko babonye igihe byatwikwaga yavuze ko, polisi ititaye ku bimenyetso yabahaye mu gihe yakoraga iperereza. Ibi bikaba birushaho gutuma abakristo babaho mu buzima bw’ubwoba.
Banki imwe y’abaturage ya BPCA ikaba yarahise itangiza igikorwa cyo gukusanya inkunga yo gushyigikira iri torero kugira ngo hongere kugurwa izindi Bibiliya n’ibindi bitabo byaryo byatakajwe.
Pakistani ni kimwe mu bihugu byiganjemo umubare munini w’abayoboke b’idini ya Isilamu, kuko bagera kuri 96,4% by’abaturage bose bagize icyo gihugu, naho umubare w’abakristo ukaba ari 1,6%. Uyu mubare nyamuke w’abakristo, ubayeho ubuzima bugoye kuko barushaho gukandamizwa n’abayisilamu uko iminsi igenda ishira.


text:
Ipilawo ni ubwoko bw’ifunguro rigizwe n’umuceri utekanye n’inyama ndetse n’ibindi birungo. Ni ifunguro rikunzwe n’abatari bacye. Ibyangombwa mu kuritegura ni inyama z’inkoko, iz’inka, ihene, intama cyangwa se izindi nyama bitewe n’izabonetse. Hakenerwa amavuta, umuceri, ikinzari, umunyu, ibitunguru n’inyanya. Guteka umuceri w’ipilawo byoroheye buri wese kuko uteka abanza gukata inyama mo imirwi iringaniye, akazishyira mu mavuta yacamutse nyuma akazigaragura kugeza zifashe irangi. Kongeramo ibitunguru n’inyanya kugeza bihiye. Gushyiramo amazi ashyushye azirengeye gato. Gucanira kugeza zisigaje gato ngo zishye. Kureba niba amazi arimo yahisha umuceri kuko iyo ari make hongerwamo andi. Kuronga umuceri no kuwukura mu mazi ukaba ushyizwe ku ruhande. Gushyira uwo muceri muri za nyama ziri ku ziko. Kunyuzamo akuko. Gupfundikira. Gucanira kugeza uhiye neza n’amazi agakama. Kuwugabura ugishyushye. Muryoherwe.
Uko bateka umuceri mu mafi n’imboga
Ibyangombwa:
- umuceri,
-amafi,
litiro y’amavuta y’ubuto,
ikilo 1 cy’inyanya,
- udukopo 2 twa sositomati,
- ibitunguru by’ibijumba,
- sereri,
- perisiri,
- urusenda,
- umwumbati w’umuribwa,
idegede rito,
- tungurusumu,
- intoryi 5,
- indimu 1,
- umunyu n’ikinzari.
Uko bitekwa:
Ni ukubanza mbere na mbere gusekura igitunguru 1 uvanzemo sereli na perisiri ndetse na Tungurusumu. Gufata amafi mabisi, abaze neza asukuye ugakomeretsa umuhore wayo gato. Gutsindagira ya nsekure y’ibibabi by’imboga mu matwi y’amafi no mu mihore yakomerekejwe. Gucamutsa amavuta mu isafuriya nini kandi ngari. Gushoramo ya mafi. Kuyarura amaze gufata irangi. Kugabanya ya ma vuta no gushyiramo ibitunguru by’ibijumba bikase buziga. Kongeramo inyanya zihagije. Gushyiramo sositomate. Kugaragura kugeza utetse abonye ikivuge kibonetse n’amavuta areremba hejuru. Gushyiramo umwumbati ukasemo uduce 3, idegede rikasemo imikeke ine. Gushyiramo ishu rironze rikasemo imikeke ine, ikibiringanya, urusenda. Gushyiramo intoryi ziciye inkondo zidakase. Gushyiramo indimu ikasemo kabiri n’ikinzari n’ibindi biryoshya bitewe n’ibyo utetse yifuza. Gushyiramo umunyu bimaze kubira. Gucanira bigashya. Kwarura imboga zose uko zigenda zishya. Kuzigama agasosi gacye ko gushyushya ya mafi. Kuronga umuceri ku buryo amazi ya nyuma avamo atacyeruruka no kuwushyira muri ya sosi yasigaye mu nkono. Kunyuzamo akuko ngo hato bidafatana. Kwibuka gucanisha akariro gake. Gupfundikira kugeza bihiye. Gushyushya ya mafi na za mboga mu gasosi uteka yazigamye. Kwarura umuceri igihe utetse abona ko ya mvange y’amafi n’imboga bimaze gushyuha. Kubitegura mu gisorori kimwe kigaramye byose icyarimwe, umuceri ugakikizwa na za mboga. Muryoherwe.
Isoko y’inkuru:
Imvaho nshya
Imyororokere
Uko bateka Umuceri w’ Ipilawo
Ipilawo ni ubwoko bw’ifunguro rigizwe n’umuceri utekanye n’inyama ndetse n’ibindi birungo. Ni ifunguro rikunzwe n’abatari bacye. Ibyangombwa mu kuritegura ni inyama z’inkoko, iz’inka, ihene, intama cyangwa se izindi nyama bitewe n’izabonetse. Hakenerwa amavuta, umuceri, ikinzari, umunyu, ibitunguru n’inyanya. Guteka umuceri w’ipilawo byoroheye buri wese kuko uteka abanza gukata inyama mo imirwi iringaniye, akazishyira mu mavuta yacamutse nyuma akazigaragura kugeza zifashe irangi. Kongeramo ibitunguru n’inyanya kugeza bihiye. Gushyiramo amazi ashyushye azirengeye gato. Gucanira kugeza zisigaje gato ngo zishye. Kureba niba amazi arimo yahisha umuceri kuko iyo ari make hongerwamo andi. Kuronga umuceri no kuwukura mu mazi ukaba ushyizwe ku ruhande. Gushyira uwo muceri muri za nyama ziri ku ziko. Kunyuzamo akuko. Gupfundikira. Gucanira kugeza uhiye neza n’amazi agakama. Kuwugabura ugishyushye. Muryoherwe.
Labels: guteka


text:
Mfite ibihamya by’ibyo Yesu yankoreye
Mbere yuko nkizwa ngo mpereze Yesu ubuzima bwanjye, ubusanzwe nizeraga ko Imana iriho ariko njye n’umuryango wanjye ntitwajyaga tujya mu rusengero.
Murugo habaga Bibiliya, ubundi najyaga mbona Papa akunda gusenga buri mugoroba, rimwe na rimwe akanaduha ubuhamya njye n’abavandimwe banjye ni mugoroba, kugira ngo adusinzirize neza.
Numvaga avuga Yesu, akamuvuga byinshi ariko ntabwo yigeraga ajya mu rusengero.
Inshuro 1 cyangwa 2 nibwo nigeze kujyana na nyogokuru gusenga.
Umunsi umwe, nari bugire isabukuru y’imyaka 13, numva amarira anyuzuye mu maso ntangira kurira ariko sinabasha kumenya impamvu, amarira yanze gushira, nkumva sinzi uko ndi bubigenze neza mbura icyo gukora, ubundi numvaga natewe n’agahinda ntazi aho gaturuka.
Natangiye kwibuka ukuntu Papa ajya asenga nubwo atajyaga ajya mu rusengero, nuko nanjye ntangira gusenga, ako kanya numvise mbaye nk’uruhutse, numva Imana iri kumwe nanjye kandi irampoza, ubwo natangiye gusenga mvuga ngo noneho nzajya njya mu rusengero, sinzongera kujya nirirwa murugo kumunsi w’amateraniro.
Natangiye gushakisha rero urusengero najyamo. Aho nasengeye bwa mbere numvise ntanyuzwe, sinigeraga mbona baduha umwanya ngo natwe dusome bibiliya, ahubwo bo baradusomeraga, ikindi sinigeze numva ibihe byiza byo gusenga ndi muri urwo rusengero ahubwo ibyo twakoraga byabaga bimeze nk’imigenzo imenyerewe kandi ari ibintu bihoraho bidahinduka, numvise bingoye rero aho nahasengeye nka 3 cyangwa 4.
Umunsi umwe naje guhura n’inshuti yanjye y’umukristo ndetse yari n’umuvugabutumwa, arantumira mu gitaramo cy’urubyiruko rw’abakristo aho bakoraga imikino itandukanye ya gikristo, bagatangana ubuhamya, ubundi bakanabwiriza.
Numvise binshimishije cyane, ntangira gukururwa nabyo, nuko gahoro gahoro niyegurira Imana wese. Ubu nakiriye Yesu niyemeje kugendera mu nzira ze, ibyo mbimaze mo umwaka urenga.
Rimwe na rimwe bijya bimbabaza umwanya wanjye nataye, ariko ntacyo ubu siko nkiri narahugutse. Yesu yankozeho arampindura.
Anyigisha buri munsi kugendera ku mahame ye, kuba umunyakuri, gufasha abantu bababaye. Mbere siko nari meze kuko nirebagaho njyenyine, ariko Yesu yarampinduye.
Nishimira ibitangaza Yesu yankoreye. Ndashima Yesu wampaye kumumenya, akamapa agakiza, ndamushimira ko andinda ibibi byose Amen.


text:
ven.
02
sept.
2011
ISOMO RYA MBERE
Igitabo cy’Umuhanuzi Ezekiyeli (Ezk 33, 7-9)
Uhoraho ambwira iri jambo ati 7«Nawe rero mwana w’umuntu, nagushyiriyeho kuburira umuryango wa Israheli. Igihe uzaba wumvise ijambo rivuye mu kanwa kanjye, ujye ubaburira mu kigwi cyanjye. 8Ndamutse mbwiye umugome nti “Wa mugome we, ugiye gupfa”, naho wowe ntumuburire ngo ahindure imyifatire ye, uwo mugome azapfa azize ikosa rye, kandi ni wowe nzaryoza amaraso ye. 9Ariko nuramuka umuburiye ntazibukire imyifatire ye mibi ngo ahinduke, uwo mugome azapfa azize icyaha cye, naho wowe uzaba ukijije ubugingo bwawe.»
ZABURI (Zab 95 (94),1-2, 6-7b, 7d-8a.9)
Inyik/ Uyu munsi ntitugundirize umutima wacu,
ahubwo dutege amatwi ijwi ry’Uhoraho.
Nimuze tuvugirize impundu Uhoraho,
turirimbe Urutare rudukiza ;
tumuhinguke imbere tumurata,
tumuririmbire ibisingizo.
Nimwinjire duhine umugongo twuname,
dutere ivi imbere y’Uhoraho waturemye.
Kuko ari we Imana yacu,
naho twe tukaba imbaga yo mu rwuri rwe.
Iyaba uyu munsi mwakundaga mukumva ijwi rye !
Ntimugundirize umutima wanyu nko mu butayu,
aho abasekuruza banyu banyinjaga,
aho bangeragerezaga n’ubwo bari barabonye ibikorwa byanjye.
ISOMO RYA KABIRI
Ibaruwa Mutagatifu Pawulo Intumwa yandikiye Abanyaroma (Rom 13, 8-10)
Bavandimwe, 8ntihakagire uwo mubamo umwenda atari uwo gukundana. Kuko ukunda undi aba yujuje amategeko. 9Kuko kuvuga ngo «Ntuzasambane, ntuzice, ntuzibe, ntuzararikire ikibi» kimwe n’andi mategeko, yose akubiye muri iri jambo ngo «Uzakunde mugenzi wawe nkawe ubwawe.» 10Ukunda ntiyagirira mugenzi we inabi. Urukundo rero ni rwo rubumbye amategeko.
IBANGONDIRIMBO RIBANZIRIZA IVANJILI (2 Kor 5,19)
Alleluya Alleluya.
Imana yiyunze n’abantu muri Kristu,
yashyize mu minwa yacu amagambo yo kwiyunga.
Alleluya.
IVANJILI
+ Matayo (Mt 18, 15-20)
Muri icyo gihe, Yezu abwira abigishwa be ati 15«Umuvandimwe wawe naramuka acumuye, umusange maze umuhane mwiherereye. Nakumva uzaba ukijije uwo muvandimwe. 16Natakumva uzashake umuntu umwe cyangwa babiri, kugira ngo ibyo bikiranurwe n’abagabo babiri ucyangwa batatu. 17Niyanga kumva abo ngabo ubibwire ikoraniro. Niyanga kumva ikoraniro, abe akubereye nk’umunyamahanga n’umusoresha. 18Ndababwira ukuri : ibyo muzaba mwaboshye mu nsi byose bizabohwa no mu ijuru ; n’ibyo muzaba mwabohoye mu nsi bizabohorwa no mu ijuru. 19Byongeye kandi ndababwira ukuri : niba babiri muri mwe ku isi bashyize hamwe ngo bagire icyo basaba, bazagihabwa na Data uri mu ijuru. 20Koko iyo babiri cyangwa batatu bateraniye hamwe mu izina ryanjye, mba ndi aho hagati yabo.»


text:
1. Abagore b’abanyafrika bifite intego yo kuba muri Afrika irangwa n’ amahoro aho nta mupfakazi w’intambara no gupfa bidafite ubusobanuro uzongera kubaho, umugabane uzaba udafite ihohoterwa rishingiye ku gitsina n’abayobozi bakunda ruswa. Abagore bo muri Afrika bifuza kuzaba mu mugabane urangwa no kuba warateye imbere mu nzego zose.
2. Abagore bo muri Afrika bifuza kubona amategeko agenga amasoko azaba arengera inyungu za buri wese, ndetse abagore nabo bagashyigikirwa mu bikorwa by’ubucuruzi bakanagiramo uruhare mu buyobozi bw’ibikorwa by’ubucuruzi kandi buri wese akazaba yihagije mu biribwa.
3. Abanyafurikazi barashaka ko mu myaka 50 iri imbere nta mugore w’umunyafurika uzaba agifatwa nk’umukene ukeneye ubufasha bw’abandi, ahubwo bakaba bazaba ari abagore bafite intego kandi bakagira uburenganzira bungana n’ubwa abagabo mu gufata ibyemezo haba muri sosiyete, muri politiki, mu bukungu no mu muco
4. Abagore bo muri Afrika ntibifuza guhora bitwa abayobozi b’ejo ahubwo bigomba gushyirwa mu bikorwa bakitwa abayobozi b’uyu munsi. Ikiyongereye kuri ibyo bagomba kugira uruhare mu kuvumbura udushya muri tekinoloji, ubuhinzi no mu nganda.
5. Ikindi abagore bo muri afurika bifuza kuzaba bagezeho mu myaka 50 iri mbere, ni uko abanyafurika baba bamaze gusobanukirwa n’uburinganire bw’umugore n’umugabo kandi bigashyirwa muri gahunda ku buryo buri wese abona ibyiza byo gushyigikira umugore kuko iyo umugore ashyigikiwe umugabo we n’abamukomokaho bose batera imbere.
6. Abagore bo muri Afrika kandi bahamagarira abagabo kwifatanya nabo mu gushaka ibisubizo byatuma ikinyejana cya 21 gica ukubiri n’ivangura rishingiye ku gitsina.
Uwanditse izi ntego mu kinyamakuru the guardian yongeyeho ko abanyafrika bagomba kurebera k ’u Rwanda mu guha ubagore imyanya mu nzego zifata ibyemezo.
Source : the guardian.com